hotchpotch/miracl-hf-unified huggingface dataset:
ఏడిద కామేశ్వరరావు
ఏడిద కామేశ్వరరావు బాల సాహిత్య రచయితగా ప్రసిద్ధుడు. 
ఇతడు తూర్పు గోదావరి జిల్లా, మండపేట మండలం, ఏడిద గ్రామంలో 1913, సెప్టెంబరు 12వ తేదీన వెంకట రాజ్యలక్ష్మి, పెదకొండలరాయుడు దంపతులకు పెద్ద కుమారుడిగా జన్మించాడు. చిన్నతనంలో ఒకసారి బొమ్మలకొలువులో ఎప్పుడూ పాడే పాటలేనా అని కొందరు పెదవి విరవడంతో అప్పటికప్పుడు 'తాంబూలం' పాట వ్రాసి పాడాడు. తొమ్మిదవ తరగతి చదివేటప్పుడే 'మానిటర్‌ను ఎన్నుకోవడం' అనే పిల్లల నాటికను వ్రాసి ప్రదర్శించాడు. చదువు ముగించిన తర్వాత టంగుటూరి ప్రకాశం పంతులు నడిపిన స్వరాజ్య పత్రికలో సంపాదకశాఖలో చేరాడు. 1937లో ఆంధ్రపత్రిక సంపాదకశాఖకు మారాడు. పిమ్మట గృహలక్ష్మి, ప్రజామిత్ర పత్రికలలో కూడా కొంతకాలం పనిచేశాడు. తరువాత విజయవాడలో 'బాలభారతి' పేరుతో ఒక బాలల సంఘాన్ని స్థాపించి పిల్లలకు ఆటలు, పాటలు నేర్పుతూ బాలసాహిత్యాన్ని సృష్టించాడు. ఆకాశవాణి విజయవాడ కేంద్రంలో బొమ్మరిల్లు, పాలవెల్లి వంటి పిల్లల కార్యక్రమాలను నిర్వహించడమే కాక బాలల నాటికలు, గేయాలు, గేయకథలు, గేయనాటికలు, హరికథలు, బుర్రకథలు వందల సంఖ్యలో రాసి, ప్రసారం చేసి రేడియో అన్నయ్యగా ప్రసిద్ధి చెందాడు. ఇరవై యేళ్లపాటు విజయవాడ ఆకాశవాణిలో పనిచేసి 1974లో పదవీ విరమణ చేశాడు. తర్వాత ఆంధ్రప్రదేశ్ బాలల అకాడమీ ప్రచురించిన బాలచంద్రిక పత్రికకు గౌరవ సంపాదకుడిగా వ్యవహరించాడు. బాలసాహిత్యానికి ఇతను చేసిన సేవలకు గుర్తింపుగా ప్రభుత్వం 'బాలబంధు' పురస్కారంతో సత్కరించింది. ఇతడు 1995, డిసెంబరు 27వ తేదీన మరణించాడు.
రాజారాం బాప్కర్
రాజారాం బాప్కర్ మహారాష్ట్ర రాష్ట్రానికి చెందిన అమద్ నగర్ జిల్లాలోని ఉపాధ్యాయుడు. ఈయన తన గ్రామ ప్రజల శ్రేయస్సు కోసం 57 సంవత్సరాల పాటు శ్రమించి 7 కొండలను తవ్వి 40 కిలోమీటర్ల రోడ్డు మార్గాన్ని నిర్మించాడు. ఈయనను స్థానికులు బాప్కర్ గురూజీ గా వ్యవహరిస్తారు.
ఈయన మహారాష్ట్ర లోని అహ్మద్ నగర్ జిల్లాకు చెందినవాడు. ఈయన స్వగ్రామం "గుండెగాన్". ఆ కాలంలో ఆయన మోదీ భాషలో ఏడోతరగతి వరకు చదువుకున్నాడు. ఈయన ఎప్పడూ తెల్లచొక్కాధరించి పైజామా వేసుకొని ,తల మీద చిన్నటోపి పెట్టుకుట్టాడు. 1957 నంచి 1991 వరకు జిల్లా పరిపరిషత్ స్కూల్లో పాఠశాల ఉపాధ్యాయుడిగా విధులు నిర్వర్తించాడు. అయితే ఆయన సొంత గ్రామం గుండెగాన్‌ నుంచి ఇతర గ్రామాలకు వెళ్లాలంటే సరైన మార్గం ఉండేది కాదు. చివరికి కాలినడకన వెళ్లడానికి కూడా కుదిరేదికాదు. దీంతో రాజారాం తమ గ్రామం నుంచి ఇతర గ్రామాలకు వెళ్లడానికి రోడ్డు వేయించాలని పలుమార్లు ప్రభుత్వ అధికారులను కోరిన వారు పట్టించుకోలేదు. దీంతో ఇక లాభం లేదనుకొని స్వయంగా రాజారామే రోడ్డు పనికి పూనుకున్నాడు. ఇలా 57 సంవత్సరాల పాటు శ్రమించాడు. 7 కొండలను తవ్వాడు 40 కిలోమీటర్ల రోడ్డు మార్గం నిర్మించాడు. రాజారాం సంక్పలాన్ని, పట్టుదలను చూసి స్థానికులు అవాక్కయ్యారు. 1968 లో ఈ దారిలో ఒక సైకిల్‌ పోవడానికి కూడా వీలు లేకుండా ఉండేది కానీ ప్రస్తుతం ఈ రోడ్‌లో పెద్ద వాహనాలు కూడా వెళుతున్నాయి. ఈ రోడ్డు నిర్మాణానికి ఒక పైసా కూడా ప్రభుత్వం ఇవ్వలేదు. తాను కూడబెట్టన డబ్బు, రిటైర్మెంట్‌ సొమ్మును ఖర్చు పెట్టి రహదారిని నిర్మించారాయన. 1997 వరకు ఈ రోడ్డు నిర్మాణాన్ని పూర్తిచేసారు.
అజయ్ దేవ్‌గణ్
అజయ్ దేవ్‌గణ్ ఒక బాలీవుడ్ సినీ నటుడు. 2016 లో ఇతడికి పద్మశ్రీ పురస్కారం ప్రధానం చేయబడింది.
అజయ్‌ దేవగణ్‌ తండ్రి వీరూ దేవగణ్‌ బాలీవుడ్‌ దర్శకుడు, స్టంట్‌ మాస్టర్‌. తండ్రి వల్ల అజయ్‌కు మొదట్నుంచీ మార్షల్‌ ఆర్ట్స్‌పై ఇష్టం ఏర్పడింది. ఫూల్‌ ఔర్‌ కాంటే చిత్రంతో ఆయన వెండితెరకు పరిచయమయ్యాడు. తొలి చిత్రంలోనే నటనతో మెప్పించి ఫిలింఫేర్‌ పురస్కారం అందుకున్నాడు. రెండో చిత్రం జిగర్‌లో తన మార్షల్‌ ఆర్ట్స్‌ ప్రావీణ్యం చూపించి యాక్షన్‌ హీరోగా పేరుతెచ్చుకున్నాడు. జఖ్మ్‌ చిత్రంలో మతవిద్వేషాల మధ్య నలిగిపోయిన యువకుడిగా అద్భుత నటన ప్రదర్శించి జాతీయ పురస్కారం సాధించాడు. హమ్‌ దిల్‌ దే చుకే సనమ్‌ అజయ్‌ కెరీర్‌ను మలుపు తిప్పింది. ఆ చిత్రంలో ఆయన నటనకు మంచి ప్రశంసలతో పాటు ఫిలింఫేర్‌ నామినేషన్‌ దక్కింది. ది లెజెండ్‌ ఆఫ్‌ భగత్‌ సింగ్‌ లో భగత్‌ సింగ్‌ పాత్రకు ప్రాణం పోసి జాతీయ పురస్కారం సాధించాడు. దీవాంగేలో ప్రతినాయక పాత్రతోనూ ఫిలింఫేర్‌ పురస్కారం గెలుచుకున్నాడు. బాలీవుడ్‌లో ప్రముఖ యాక్షన్‌ హీరోల్లో ఒకరిగా పేరు తెచ్చుకున్నా గోల్‌ మాల్‌ సిరీస్‌, ఆల్‌ ది బెస్ట్‌ లాంటి వినోద ప్రధాన చిత్రాల్లోనూ ఆకట్టుకున్నాడు. 'యూ మీ ఔర్‌ హమ్‌'తో దర్శకుడిగా మారాడు. అజయ్‌ దేవగణ్‌ ఫిలింస్‌ స్థాపించి పలు చిత్రాలను నిర్మించాడు. కంపెనీ, రెయిన్‌ కోట్‌, గంగాజల్‌, ఓంకార, రాజ్‌నీతి, సింగం, దృశ్యం తదితర చిత్రాల్లో ఆయన మంచి నటన కనబర్చాడు.
మంగళగిరి వస్త్రాలు
మంగళగిరి చీరలు మరియు వస్త్రాలు ఆంధ్ర ప్రదేశ్ రాష్ట్రంలోని గుంటూరు జిల్లా నందలి మంగళగిరి ప్రాంతంలో నేయబడుతున్న హస్తకళ. ఈ కళకు భౌగోళిక గుర్తింపు చట్టం 1999 ప్రకారం గుర్తింపు చిహ్నం లభించింది. 
ఈ చేనేత వృత్తి సుమారు 500 సంవత్సరాల నుండి కొనసాగుతున్నట్లు కొన్ని శాసనాల ద్వారా తెలుస్తుంది.కుతుబ్ షాహీ రాజ్య పరిపాలనలో అప్పటి పన్నుల భారం భరించలేక కొంతమంది చేనేత కార్మికులు వలస పోయారు.
చేనేత కళకు పుట్టినిల్లుగా ఉన్న మంగళగిరి సాంప్రదాయ చీరలకు పెట్టింది పేరు. మంగళకరమైన సందర్భాలన్నింటికీ మంగళాన్నిచ్చే చీరగా మంగళగిరి చీరకు గుర్తింపు ఉంది. ఈ చీరలు దేశ విదేశాలలో ఖ్యాతి పొందాయి. ఈ చీరలలో సుమారు వంద రకాల డిజైన్లు ఉంటాయి. ఒకే రంగుతో కూడిన చీరలకు కలంకారీ కళను ఇక్కత్ శైలిని జోడించి ఇక్కడి కళాకారులు వస్త్రాలను రూపొందిస్తారు. 
ఒక వస్త్రం పడుగు పేకల ద్వారా దారాలను మగ్గము ద్వారా అల్లి వస్త్రాలను నేస్తారు. ఆ తరువాత ఈ వస్త్రాన్ని టై మరియు డై పద్ధతిలో అద్దకం చేస్తారు. "నిజాం డిజైన్" అనేది ఈ వస్త్రం యొక్క మరియొక లక్షణం.
జరీ మరియు ట్రైబల్ డిజైన్లతో ప్రత్తి నుండి తయారుచేస్తున్న ఏకైక ప్రసిద్ధ చీరలు ఈ మంగళగిరి చీరలు. ఈ చీరలను స్థానికంగా గల నరసింహ దేవాలయంలో అర్చనచేయు సందర్భంగా వాడుతారు.
జాతీయ చేనేత దినోత్సవం సందర్భంగా దేశంలోని నాణ్యత, ప్రమాణాలున్న చేనేత చీరలకు గుర్తింపు ఇవ్వాలనే ఆలోచన చేసింది ప్రభుత్వం. అందుకు దేశవ్యాప్తంగా వున్న చేనేత సంఘాలు, నేతల నుంచి తమ ఉత్పత్తుల్ని ఆహ్వానించింది. మన తెలుగు రాష్ట్రాల నుంచి మంగళగిరి, ధర్మవరం, వెంకటగిరి, ఉప్పాడ, జమదాని ఇలా దేశంలో 76 రకాల పేరుబడ్డ చేనేత వస్త్రాలన్నీ నాణ్యతగల 'భారత చేనేత బ్రాండ్‌' గుర్తింపు కోసం పోటీపడ్డాయి. అలా తెలుగు రాష్ట్రాల నుంచి పోటీపడ్డ చేనేత చీరల్లో మన మంగళగిరి నుంచి పణిదపు వీరాస్వామి తయారుచేసిన చీర నెంబర్‌వన్‌ బ్రాండ్‌గా గుర్తింపు దక్కించుకుంది. ఇలా మంగళగిరికి చెందిన మాస్టర్స్‌ వీవర్స్‌ అసోసియేషన్‌ సభ్యుడు వీరాస్వామి చేతిలోపడి మంగళగిరి చీర 'భారత చేనేత బ్రాండ్‌' గుర్తింపుతో మరోసారి తన గత వైభవపు ఉనికిని చాటుకుంది. పడుగు, పేక (నిలువు, అడ్డం) 80 కౌంట్‌గల అల్లిక, నిజామ్‌ డిజైన్‌ బోర్డర్‌, నాణ్యతగల రంగుల అద్దకం వంటి అంశాలు వీరాస్వామి రూపొందించిన చీరను నెంబర్‌వన్‌ స్థానంలో నిలబెట్టాయి. ఇప్పుడు మంగళగిరి చీరంటే 'ఇండియా హ్యాండ్‌లూమ్‌'కే బ్రాండ్‌ అంబాసిడర్‌.
ఒకప్పుడు అంటే పాతిక ఇరవై ఏళ్ల క్రితం మంగళగిరి చేనేత వస్త్రాలంటే కేవలం పెద్దవయసు వారికే అన్నట్టుగా ఆ పరిధిలోనే వ్యాపారాలు సాగేవి. అప్పటిదాకా ఉన్న డిజైన్ల స్థానంలో నిజాం నిర్మాణాలను పోలిన డిజైన్లతో బోర్డర్లను (చీర అంచు) రూపొందించడం మొదలుపెట్టాక వ్యాపారసరళి మారింది. అన్ని వయసుల వారినీ ఆకర్షించేలా నిజాం డిజైన్స్‌తో మంగళగిరి చీరలు క్రమేణా మార్కెట్‌ని పెంచుకోవడం ఆరంభమైంది. నాటి నుంచి పిన్నలకూ పెద్దలకూ అందాన్నిచ్చే చీరలు మొదలుకొని, పంజాబీ డ్రెస్‌ మెటీరియల్‌, మగవారు ధరించే దుస్తులు వరకూ ఇలా మంగళగిరి ఉత్పత్తులో వైవిధ్యం పెరిగింది. ఇప్పటికీ మంగళగిరి చీరల్లో నిజామ్‌ బోర్డర్‌ డిజైన్‌లకే గిరాకీ ఎక్కువ. దీనికి కూడా ఓ కారణం ఉంది. అప్పట్లో వాణిజ్య అవసరాలకు అనుగుణంగా నిజామ్‌ డిజైన్లని చీర బోర్డర్లో నేయడం కేవలం మంగళగిరి చేనేతకారుల వల్లే సాధ్యమయ్యింది. ఆ కళానైఫుణ్యం ఇప్పటికీ కొనసాగుతూనే ఉంది.
మైసూరు పట్టు
మైసూరు పట్టు అనేది భారతదేశంలో ఉత్పత్తి అవుతున్న 14000 మెట్రిక్ టన్నుల మల్బరీ పట్టులో కర్ణాటక రాష్ట్రం ఉత్తత్తి చెస్తున్న పట్టు 9000 మెట్రిక్ టన్నులు. అనగా భారతదేశంలో ఉత్పత్తి అవుతున్న మల్బరీ పట్టులో సుమారు 70 శాతం కర్ణాటక రాష్ట్రం నుండి ఉత్పత్తి అవుతుంది. ఈ పట్టు ముఖ్యంగా మైసూరు జిల్లాలో ఉత్పత్తి అవుతుంది. కనుక ఈ ప్రాంత పట్టును మైసూరు పట్టు అంటారు.
మైసూరు రాజ్యంలో ఈ పరిశ్రమ మొదటిసారిగా టిప్పు సుల్తాన్ పరిపాలన నుండి కొనసాగుతుంది. తరువాత ప్రపంచీకరణ నేపథ్యంలో కృత్రిక పట్టు రేయాన్ తయారగుచున్నందున ఈ పరిశ్రమ సంక్షోభం లోనికి పోయింది. 20వ శతాబ్దపు ద్వితీయార్థంలో ఈ మైసూరు పట్టు భారతదేశంలో అగ్రస్థానంలో నిలిచింది.
ప్రపంచవ్యాప్తంగా ప్రఖ్యాతి పొందిన మైసూరు సిల్కు చీరలకు జీఐ ట్యాగ్ కూడా ఉంది. ఒక్కో చీర ఖరీదు రూ. 12 వేల నుంచి రూ. 2.5 లక్షల వరకు ఉంటుంది. వివిధ దేశాలకు ఇవి ఎప్పటినుంచో ఎగుమతి అవుతున్నాయి.
ఎయిర్ ఇండియా లోని ఎయిర్ హోస్టెస్ లు, ఫ్లయిట్ అటెండెన్ట్ లు ఇకపై మైసూరు సిల్క్ చీరలనే ధరించాలని ఆ సంస్థ నిర్ణయించింది. అందుకోసం 10 వేల చీరలు కావాలని ఎయిర్ ఇండియా సంస్థ నుంచి కర్ణాటక సిల్క్ ఇండస్ట్రీస్ కార్పొరేషన్ లిమిటెడ్ కు భారీ ఆర్డర్ వచ్చింది.
ఉప్పాడ జమ్‌దానీ చీరలు
ఉప్పాడ చీర అనేది భారతదేశానికి చెందిన ఉప్పాడ (ఆంధ్ర ప్రదేశ్) కు చెందిన చేనేత చీర. అవి డయాఫానస్ పట్టు చీరలు. ఈ చీరలకు భౌగోళిక గుర్తింపు లభించింది.
చేనేత వస్త్రాల తయారీలో మూడొందల ఏళ్ల చరిత్ర ఉంది. జామ్దానీ చీరల తయారీలో నేతన్నల గొప్పతనాన్ని, కళానైపుణ్యాన్ని మరో చాటిచెప్పింది ఈ ప్రాంత కార్మికులే. అందుకే అందమైన కళానైపుణ్యంతో ప్రాణం పోసుకున్న జామ్దానీ చీరలను చూడాలంటే ఇక్కడకు రావాల్సిందే. చేనేత కార్మికుల శ్రమను గుర్తించిన ప్రభుత్వం.. 1972వ సంవత్సరంలో రాష్ట్రపతి అవార్డుతో సత్కరించారు. దీంతో ఉప్పాడ ఖ్యాతి దేశస్థాయిలో ప్రాచుర్యం పొందింది.
జమ్‌దానీ బంగ్లాదేశ్‌కు చెందిన ఈ అపురూప కళ. జమ్‌దానీ అనేది పర్షియన్ పదం. "జామ్" అంటే పువ్వు అని అర్థం. బంగ్లాదేశ్‌లోని ఢాకా కేంద్రంగా తయారవుతున్న జమ్దానీ చీరలకు ఎంతో ఘన చరిత్ర ఉంది. బెంగాల్ సంప్రదాయ నేత కార్మికులు దీన్ని తయారు చేసేవారు. పురాతన కాలంలో దీన్ని అప్పటి చేనేత కార్మికులు తయారు చేశారు. వీటిని మొఘల్ రాజులు, బ్రిటీష్ పాలకుల సతీమణులు ధరించారు. జమ్దానీ సంప్రదాయ నేత కళతో కూడిన నేత ఈ చీరలను యునెస్కో సైతం పురాతన సాంస్కృతిక సంపదగా గుర్తించింది. ఈ చీరలపై మొక్కలు, పూల డిజైన్లతో కూడిన ఈ చీరలను మగువలు ఇష్టపడుతున్నారు. ఇప్పటికీ ఈ చీరలు కాటన్‌తోపాటు నాణ్యత, స్టయిల్, డిజైన్ల విషయంలో వీటిదే అగ్రస్థానం అంటుంటారు. జారిఫ్ ఫ్యాషన్ డిజైన్ లాంటి కొత్త వారు సైతం జమ్దానీ చీరలను పార్టీ శారీగా ఎంబ్రాయిడరీ కాంబినేషన్, హ్యాండ్ కర్‌చుపి వర్క్స్‌తో తయారు చేస్తున్నారు. బంగ్లాదేశ్ ప్రభుత్వం సైతం మధ్యదళారులను నివారించి చేనేత కార్మికులకు ప్రోత్సహించేందుకు వీలుగా జమ్దానీ పల్లిని ఢాకా సమీపంలో ఏర్పాటు చేసింది.
బంగ్లాదేశ్‌కు చెందిన ఈ కళకు ప్రపంచవ్యాప్తంగా గుర్తింపు ఉంది. అక్కడి చేనేత కార్మికుల ద్వారా రూపుదిద్దుకొనే జమ్‌దానీ వస్త్రాలు మగువుల మనసును ఇట్టే ఆకర్షిస్తాయి. మగ్గంపై రూపుదిద్దుకొనే ఈ చీరలు కళాకారుల కళాత్మకతకు ప్రతిబింబాలుగా నిలుస్తాయి. పెళ్లిళ్లు, శుభకార్యాలయాల్లో జమ్‌దానీ పట్టుచీరలు ధరించటమంటే మగువలు ప్రతిష్టాత్మకంగా భావిస్తారు.
ఈ చీరల తయారీ కళాత్మకతతో కూడి ఉంటుంది. వందశాతం పట్టు నూలుతో రూపుదిద్దుకొంటున్న ఈ చీరలు కళాకారుల సహనానికి పరీక్షగా నిలుస్తాయి. కళతోపాటు ఓర్పు, నేర్పు అత్యంత అవసరం. చీరను మగ్గంపై నేస్తూ దానిపై డిజైన్‌ను చేతితో చేయాలి. మగ్గంపై 12 గంటలు పనిచేస్తే అరమీటరు చీర ఉత్పత్తి చేయటం సాధ్యంకాదు. ఒక్కో చీర తయారీకి కనీసంగా 15రోజుల సమయం తీసుకొంటుంది. చీర ఖరీదు రూ.5వేల నుంచి రూ.80 వేల వరకు అందులో ఉన్న కళాత్మకత ఆధారంగా ఉంటుంది.
ధార్వాడ్ పెఠా
ధార్వాడ్ పెఠా (కన్నడ: ಧಾರವಾಡ ಪೇಡ) భారతదేశం లోని కర్నాటక రాష్ట్రానికి చెందిన ఏకైక ఒక తీపి రుచికరమైన పదార్థంగా ఉంది, కర్ణాటక లోని ధార్వాడ్ నగరం నుండి దీనికి ఆ పేరు వచ్చింది. ఈ తీపి పదార్థం, చరిత్రలో దాదాపుగా 175 సంవత్సరాల నాటిది.
ధార్వాడ్ పెఠాకు ଅ భౌగోళిక గుర్తింపు (జియోగ్రాఫికల్ ఇండికేషన్ ట్యాగ్) సంకేతం కల్పించబడింది. దీని జి ఐ ట్యాగ్ సంఖ్య 85 అయి ఉంది.
కర్ణాటక ప్రజలు తీపి వంటకాల యందు ఎక్కువ మక్కువ ప్రదర్శిస్తారు. ధార్వాడ్ పెఠా, మైసూర్ పాక్, చిరోటీ, ఒబ్బాట్టు (హొలిగే), ఫెని వంటి తీపి పదార్థాలు మంచి ఆదరణ కలిగినవిగా ఉన్నాయి.
ధార్వాడ్ పెఠా అసలు మొదట 19 వ శతాబ్దంలో ఉన్నావ్ లో ప్లేగు వ్యాధి ప్రబలిన కారణంగా మరియు అక్కడ నుండి బయటపడిన తర్వాత, ఉత్తర ప్రదేశ్ రాష్ట్రము లోని ఉన్నావ్ నుండి ధార్వాడ్ నకు వలస వచ్చిన ఠాకూర్ కుటుంబం వారు ప్రారంభించారు. రామ్ రతన్ సింగ్ ఠాకూర్, ద్వారా మొదటి తరం మిఠాయి తయారు చేసి మరియు స్థానికంగా "పేడాలు"" అమ్మడం మొదలయింది.
ఠాకూర్ మనవడు బాబు సింగ్ ఠాకూర్ వారి కుటుంబం వ్యాపారం లైన్ బజార్ స్టోర్ లో పెరుగుటకు సహాయం అందించడం జరిగింది మరియు "పేడా" కూడా స్థానికంగా "లైన్ బజార్ పెఠా"గా పిలిచారు. కుటుంబం అంతా ఒక వాణిజ్య రహస్యంగా ధార్వాడ్ పెఠాను తమ దగ్గర ఉంచుకుంటారు మరియు దీనిలో వారి కుటుంబ వంశం కూడా ఉంది.
కొన్ని దశాబ్దాలుగా నడుస్తున్న బాబు సింగ్ ఠాకూర్ యొక్క ఒకే దుకాణం (స్టోర్) తదుపరి ధార్వాడ్, హుబ్లి, బెంగుళూర్, హవేలీ మరియు పూణే లలో మరిన్ని అదనపు దుకాణాలు తరువాత వచ్చాయి. పూణే మరియు ఇతర ప్రాంతాలలో ధార్వాడ్ పేడా అమ్మే ఇతర మిఠాయి దుకాణాలు వారు కూడా ఉన్నాయి. కానీ, ఇవి ఠాకూర్ కుటుంబానికి ఎటువంటి సంబంధం లేదు.
పాలు, చక్కెర మరియు కండెన్స్డ్ (మిల్క్) పాలు పదార్థములు ఉన్నాయి.
దీనిని పాలు నిరంతరాయంగా వేడి చేస్తూ మరియు చక్కెరతో కలపబడిన తరువాత మరియు రుచి కోసం ఫ్లేవర్ (సుగంధ ద్రవ్యము) జోడించి తయారు చేస్తారు.
పట్టు దుస్తులు సేలం యొక్క ఏకైక బ్రాండ్. ఈ పట్టు కొరకు, అమ్మకాలు ఇంకా మంచి గుర్తింపు కోసం మార్గం సుగమం చేస్తూ, 1999 రూల్ 2003 చట్టం జియోగ్రాఫికల్ ఇండికేషన్స్ ప్రకారం, కేంద్ర ప్రభుత్వ జియోగ్రాఫికల్ ఇండికేషన్ అధీకృత వినియోగదారు సర్టిఫికెట్ పొందింది.
ఉదిత్ నారాయణ్
ఉదిత్ నారాయణ్ జన్మతహ నేపాల్ దేశానికి చెందిన ఒక నేపథ్య గాయకుడు. 2016లో భారత ప్రభుత్వము ఈయనకు పద్మభూషణ్ పురస్కారాన్ని ప్రకటించింది. పలు భారతీయ భాషలతో పాటు ఈయన తెలుగులో కూడా కొన్ని ప్రజాదరణ పొందిన సినీ గీతాలు ఆలపించాడు.
నేపాల్‌లో పుట్టిన ఉదిత్‌ తన పాటతో ఎల్లలను చెరిపేశాడు, భాషాభేదాలను తుడిచేశాడు. రేడియో గాయకుడిగా మొదలైన ఆయన ప్రస్థానం భారతదేశ చిత్రపరిశమలన్నింటిలోనూ ప్రముఖ గాయకుడిగా అభిమానం సంపాదించుకునే దిశగా సాగింది. తన గాన ప్రతిభతో ఉదిత్‌ నారాయణ్‌ ప్రతిష్ఠాత్మక పద్మభూషణ్‌ పురస్కారానికి ఎంపికయ్యాడు.
రేడియో నేపాల్‌లో స్టాఫ్‌ ఆర్టిస్ట్‌గా ఏడేళ్లు పనిచేశాడు ఉదిత్‌. అతని ప్రతిభకు మెచ్చి అక్కడి భారతీయ ఎంబసీ అధికారులు భారతీయ విద్యాభవన్‌లో శాస్త్రీయ సంగీతం నేర్చుకొనేందుకు స్కాలర్‌షిప్‌ ఇచ్చి మరీ ఆహ్వానించారు. ఉన్నీస్‌ బీస్‌ చిత్రంతో వెండితెరకు ఉదిత్‌ పరిచయమయ్యాడు. 1988లో వచ్చిన ఖయామత్‌ సే ఖయామత్‌ తక్‌ ఉదిత్‌ దశను మార్చేసింది. అందులో అన్ని పాటలూ పాడి, తొలి ఫిలింఫేర్‌ అందుకున్నాడు. హిందీతో పాటు తెలుగు, తమిళ, కన్నడ, మలయాళ, మరాఠీ, పంజాబీ, బెంగాలీ, ఒడియా, అస్సామీ, మణిపూరి, నేపాలీ తదితర 34 భాషల్లో 25 వేల పాటలకు పైగా పాడాడు. ఆమిర్ ఖాన్, షారుఖ్ ఖాన్, సల్మాన్ ఖాన్, అనిల్ కపూర్ లాంటి అగ్రతారల చిత్రాల్లో ఎన్నో మరపురాని గీతాలను ఆలపించాడు. మూడు సార్లు ఉత్తమ గాయకుడిగా జాతీయ పురస్కారాలు సాధించాడు. అయిదు ఫిలింఫేర్‌ పురస్కారాలు, 2009లో పద్మశ్రీ అందుకున్నాడు.
అనుపమ్‌ ఖేర్‌
అనుపమ్‌ ఖేర్‌ ఒక భారతీయ నటుడు. 2016 లో భారత ప్రభుత్వము ఇతడికి పద్మభూషణ్ పురస్కారాన్ని ప్రధానం చేసింది.
సిమ్లాలోని ఓ మధ్యతరగతి కుటుంబంలో పుట్టిన అనుపమ్‌ ఖేర్‌, పద్మభూషణ్‌ పురస్కారాన్ని సాధించే స్థాయికి ఎదిగిన క్రమం స్ఫూర్తిదాయకం. రంగస్థల నటుడిగా మొదలై వెండితెరకు చేరిన ఆయన ప్రయాణంలో హాస్యనటుడు, సహాయ నటుడు, ప్రతినాయకుడు, దర్శకుడు, నిర్మాత, నటశిక్షకుడు ఇలా భిన్న పాత్రల్ని సమర్థవంతంగా పోషించాడు.
అనుపమ్‌ ఖేర్‌ కళాశాల విద్యార్థిగానే హిమాచల్‌ప్రదేశ్‌ యూరివర్సిటీలో విరివిగా నాటకాల్లో నటించాడు. నటనను వృత్తిగా ఎంచుకోవాలని నిర్ణయించుకుని నేషనల్‌ స్కూల్‌ ఆఫ్‌ డ్రామాలో చేరాడు. అనంతర కాలంలో అదే సంస్థకు అధ్యక్షుడి హోదాలో సేవలందించడం విశేషం. సినిమా అవకాశాల కోసం ముంబయి వచ్చిన తొలిరోజుల్లో ఎన్నో రాత్రులు రైల్వే స్టేషన్‌లోనే నిద్రించిన సందర్భాలు ఉన్నాయి. ఆగమన్ ’లో తొలి అవకాశాన్ని అందుకుని రెండో చిత్రం సారంశ్‌ తోనే ఉత్తమ నటుడిగా ఫిలింఫేర్‌ అందుకున్నాడు.
హిందీ, మరాఠీ, పంజాబీ, మలయాళ, తమిళ చిత్రాల్లోనూ నటించాడు. హాలీవుడ్‌లో బెండ్‌ ఇట్‌ లైక్‌ బెక్‌హామ్‌, బ్రైడ్‌ అండ్‌ ప్రిజ్యూడిస్‌ చిత్రాల్లో నటించాడు. ఓమ్‌ జై జగదీశ్‌ తో దర్శకుడిగా మారాడు. మైనే గాంధీ కో నహీ మారా , డాడీ చిత్రాలకుగాను జాతీయ పురస్కారం అందుకున్నాడు. ఫిలింఫేర్‌ పురస్కారాల్లో 14 నామినేషన్లు అందుకుని 8 సార్లు పురస్కారాలు గెలుచుకున్నాడు. 
మేరా వో మత్‌లబ్‌ నహీ థా , కుఛ్‌ భీ హో సక్తా లాంటి నాటకాలను మనదేశంతో పాటు విదేశాల్లోనూ ప్రదర్శించాడు. కుఛ్‌ భీ హో సక్తా నాటకాన్ని తన జీవితం ఆధారంగా ఆయనే రచించాడు. కేంద్ర ఫిలిం సెన్సార్‌ బోర్డుకు అధ్యక్షుడిగా వ్యవహరించాడు. పద్మశ్రీ పురస్కారాన్ని అందుకున్నాడు. యాక్టర్‌ ప్రిపేర్స్‌ పేరుతో నటశిక్షణాలయాన్ని నెలకొల్పి ఔత్సాహిక నటులకు శిక్షణ ఇస్తున్నాడు.
ఆరణి పట్టు
అరణి చీర భారతదేశం లోని తమిళనాడు రాష్ట్రానికి చెందిన అరణి గ్రామంలో సాంప్రదాయంగా తయారవుతున్న పట్టు చీర. ఈ చీర ఎక్కడా కుట్లు లేకుండా సుమారు నాలుగు గజాల నుండి తొమ్మిది గజాల పొడవు కలిగి ఉంటుంది. "సారీస్" అనే పదం సంస్కృత శబ్దం "సాడి" నుండి ఉత్పత్తి అయినట్లు తమిళ సాహిత్యంలో 5 లేదా 6 వ శతాబ్దాలలో చెప్పబడింది.
అరణి చీరలకు భౌగోళిక గుర్తింపు చట్టం 1999 ప్రకారం భౌగోళీక గుర్తింపు హక్కులు లభించాయి.
సేలం పట్టు
సేలం సిల్క్ యొక్క మరొక పేరు సేలం వెంపట్టు లేదా వెన్ పాట్టు అని కూడా పిలుస్తారు. దీనినే తెలుగులో సేలం పట్టు అని అంటారు. ఇది తమిళనాడు లోని సేలం నందు తయారు చేసిన సిల్క్ దుస్తులకు ప్రతీక. ఇది మేధో సంపత్తి హక్కుల రక్షణ లేదా జియోగ్రాఫికల్ ఇండికేషన్ (జి ఐ) అనగా భౌగోళిక గుర్తింపు సంకేతం హోదాను పొందింది.
తమిళనాడు రాష్ట్రము నందలి సేలంలో మరియు చుట్టూ ఉండే ప్రాంతములలోని సిల్క్ చేనేత కార్మికులు, ఉత్తమమైన పట్టు ధోతీలు, చొక్కాలు మరియు అంగవస్త్రాలు వంటి కొన్ని ఉత్పత్తి తయారీలో సంవత్సరాలు తరబడి కుటీర పరిశ్రమగా వెలుగొందుతూ, అదే విధముగా వారి వారి పట్టు పదార్థాలకు జాతీయ గుర్తింపు పొందడానికి డిమాండ్ దీర్ఘకాలంగా పెండింగ్లో ఉన్నది మంజూరు చేయబడింది. ఇప్పుడు సంతోషించు చేనేత కార్మికులు వారి వస్త్రములు నేయ చేయవచ్చును.
పట్టు దుస్తులు సేలం యొక్క ఏకైక బ్రాండ్. ఈ పట్టు కొరకు, అమ్మకాలు ఇంకా మంచి గుర్తింపు కోసం మార్గం సుగమం చేస్తూ, 1999 రూల్ 2003 చట్టం జియోగ్రాఫికల్ ఇండికేషన్స్ ప్రకారం, కేంద్ర ప్రభుత్వ జియోగ్రాఫికల్ ఇండికేషన్ అధీకృత వినియోగదారు సర్టిఫికెట్ పొందింది.
సేలం నగరం చుట్టూ ఉన్న ఏడు నేత సమాజాలు ఈ క్రింద విధముగా ఉన్నాయి. వీటి అన్నింటికీ గుర్తింపు అధికారమిచ్చేటట్లు చేశారు.
సేలం వెన్ పాట్టు (వైట్ పట్టు) టర్నోవర్ సుమారు రూ 25-30 కోట్లు ఉంటాయని అంచనా.
మహిళలకు భారతదేశం యొక్క సాంప్రదాయ వస్త్రం చీరలుగా ఉంది. భారతీయ మహిళలు చీర వారి వార్డ్రోబ్ సేకరణలో ప్రైడ్‌గా భావిస్తారు. కాలం గడిచే కొలది, మహిళలు చీర విభిన్న పరిధి కలిగి. అది పార్టీ, వివాహ, పండుగ లేదా సాధారణం సందర్భాలలో వాడటం జరుగుతూ ఉంది, చీరలు మెజారిటీ భారత మహిళలకు ఒకటిగా ఉంటుంది మరియు అద్భుతంగా నేడు స్టోర్లలో ఇటువంటి వైవిధ్యమైన చీరలు పెడుతున్నారు.
పల్లోంజీ షాపూర్‌జీ మిస్త్రీ
పల్లోంజీ మిస్త్రీ భారతదేశానికి చెందిన ఒక అంతర్జాజీయ వ్యాపారవేత్త. 2016లో భారత ప్రభుత్వము ఈయనను పద్మభూషణ్ పురస్కారంతో సత్కరించింది.
పల్లోంజీ షాపూర్‌జీ మిస్త్రీ భారత్‌లో అత్యంత విజయవంతమైన, శక్తిమంతమైన వ్యాపారవేత్త. భారత్‌, పశ్చిమాసియా, ఆఫ్రికాల్లో విస్తరించి ఉన్న వ్యాపారాన్ని ఒంటిచేత్తో నడిపిన వ్యక్తి. 14.7 బిలియన్‌ డాలర్లతో 2015 ఫోర్బ్స్‌ జాబితాలో ఈయన అయిదో స్థానం దక్కించుకున్నాడు. 2016 నాటికి షాపూర్‌జీ పల్లోంజీ గ్రూప్‌ (ఎస్‌పీజీ) గౌరవ ఛైర్మన్‌గా ఉంటూ.. కంపెనీకి సలహాలనందిస్తున్నాడు. ఎస్‌పీజీ ఎన్ని రంగాల్లో ఉన్నప్పటికీ టాటా సన్స్‌లో పల్లోంజీ కుటుంబానికి 18.5 శాతం వాటా వల్లే ఎక్కువ సంపద సమకూరుతోంది. టాటా సన్స్‌లో అతిపెద్ద వ్యక్తిగత వాటాదారులు వీరే. ఈయనకు ఇద్దరు కుమారులు, ఇద్దరు కుమార్తెలున్నారు. ప్రస్తుతం షాపూర్‌జీ పల్లోంజీ గ్రూప్‌ పగ్గాలను తన పెద్ద కుమారుడు షాపూర్‌కు అప్పజెప్పారు. ఈయన చిన్న కుమారుడు సైరస్‌ మిస్త్రీ .. రతన్ టాటా పదవీ విరమణ అనంతరం టాటా సన్స్‌ ఛైర్మన్‌గా వ్యవహరిస్తున్నాడు. 2012 లెక్కల ప్రకారమే పల్లోంజీ ప్రపంచంలోనే అత్యధిక ధనవంతుడైన (రూ.53,000 కోట్లకు పైగా) ఐరిష్‌ వ్యక్తిగా ఫోర్బ్స్‌ కీర్తించింది. ఈ గ్రూప్‌ జౌళి నుంచి స్థిరాస్తి; ఆతిథ్యం నుంచి ఆటోమేషన్‌ దాకా విస్తరించి ఉంది.
తాజ్‌ మహల్‌ ప్యాలెస్‌, ద ఒబెరాయ్‌ హోటల్స్‌ .. ఈ రెండింటినీ నిర్మించింది ఎస్‌పీజీ గ్రూపే కావడం విశేషం. ఇంకా ఒమన్‌లో సుల్తాన్‌ ప్యాలెస్‌, ఘనాలో అధ్యక్ష భవనాలు కూడా ఈ సంస్థే నిర్మించింది. ఇద్దరు కుమారులు వ్యాపారాల్లో ఉండగా.. కుమార్తె ఆలూ (రతన్‌ టాటా సవతి సోదరుడైన నియోల్‌ టాటాను పరిణయమాడారు.) సైతం సైరస్‌తో పాటు టాటా సన్స్‌లో డైరెక్టర్‌గా ఉన్నారు.
కోవై కోరా కాటన్
కోవై కోరా కాటన్ భారతదేశం లోని తమిళనాడు రాష్ట్రము నందలి కోవై కోరా పత్తితో చేసిన ఒక కాటన్ (పత్తి) చీరకు ప్రసిద్ధిగా ఉంది. ఇది 2007-08 సంత్సరములో జియోగ్రాఫికల్ ఇండికేషన్ (జి ఐ) అనగా భౌగోళిక గుర్తింపు సంకేతం హోదాను పొందింది. 
దేవాంగ కమ్యూనిటీకి చెందిన ప్రజలు కోవై కోరా పత్తి చీరలు నేయడం ఎక్కువగా ఉన్నారు మరియు ఉత్పత్తి చేయడంలో కూడా వారు మార్గదర్శకులు ఉన్నారు. 
తమిళనాడు రాష్ట్రము నందలి కోయంబత్తూరులో మరియు చుట్టూ ఉండే ప్రాంతములలోని కాటన్ చేనేత కార్మికులు చేత నేయబడుతున్న ప్రసిద్ధి చెందిన ఉత్తమమైన కాటన్ (పత్తి) చీరలు తయారీలో సంవత్సరాలు తరబడి కుటీర పరిశ్రమగా వెలుగొందుతూ, అదే విధముగా వారి వారి చేనేత పదార్థాలకు జాతీయ గుర్తింపు పొందడానికి డిమాండ్ దీర్ఘకాలంగా పెండింగ్లో ఉన్నది మంజూరు చేయబడింది. ఇప్పుడు సంతోషించు చేనేత కార్మికులు వారి వస్త్రములు నేయ చేయవచ్చును.
కోయంబత్తూరు, తిరుప్పూరు మరియు ఈరోడ్ నగరములలో మొత్తం ఎనభై రెండు వీవర్స్ కో-ఆపరేటివ్ సొసైటీస్ ఉన్నాయి మరియు కోవై కోరా పత్తి చీరలు కోసం జియోగ్రాఫికల్ ఇండికేషన్ (జి ఐ) అనగా భౌగోళిక గుర్తింపు సంకేతం రిజిస్ట్రేషన్ కోసం దరఖాస్తు చేసుకున్నారు మరియు వారు ఇప్పుడు ఈ చీరలు అధికారికంగా అమ్మేఅధికారం భారత ప్రభుత్వం వారు చేశారు.
చాలా నాణ్యమైన పత్తి చీరలు కోయంబత్తూరు జిల్లా నందు విస్తృతంగా నేస్తారు. కోరా నూలు చీరను ధరించిన అందులో ఒక కోరా పట్టు వార్ప్ మరియు ఒక పత్తి పేక నూలు ఉంటుంది. చీర అంతటా కూడా ఒక స్వీయంగా రూపొందించిన (సెల్ఫ్ డిజైన్) జాక్వర్డ్ ఉంటుంది.
సిద్ధిపేట గొల్లభామ
గొల్లభామ చీర లేదాసిద్ధిపేట గొల్లభామ భారతదేశం లోని ఆంధ్రప్రదేశ్ రాష్ట్రానికి చెందిన సిద్ధిపేట గ్రామంలో తయారవుతున్న చీరలు. మెదక్ జిల్లా సిద్దిపేట, దుబ్బాక ప్రాంతాల్లో చేనేత కార్మికులు నేసే గొల్లభామ చీరకు అంతర్జాతీయ ఖ్యాతి లభించింది. జీఐఏ జాబితాలో దీనికి 188వ సీరియల్ నెంబరును కేటాయిస్తూ ప్రత్యేక గుర్తింపు ఇచ్చారు.
ఐదు దశాబ్దాల కిందట సిద్దిపేట, దుబ్బాక ప్రాంతంలో గొల్లభామ చీరె పురుడుపోసుకుంది...ఆనాటి నుంచి ఈనాటి వరకు ఈ ప్రాంత గొల్లభామ చీర అంటే మహిళలు మక్కువ చూపుతారు.కాటన్‌, మస్రెస్‌...రెండు దారాలతో నూ నేసే ఈ చీరెలకు ఎంతో విశిష్టత ఉంది...తలపై పాల కడువ పెట్టుకొని మహిళ వయ్యారంగా నడుస్తున్నట్లుగా ఉండే గొల్లభామ చిత్రాలను దారంతో మగ్గంద్వారా చీరెపై కార్మికులు నేసే తీరు అద్భుతం...దీన్ని గుర్తిస్తూ కేంద్ర ప్రభుత్వ సంస్థ జియోగ్రాఫికల్‌ ఇండికేషన్‌ రిజిస్ట్రి గొల్లభామ చీరకు విశిష్ట గుర్తింపు సంఖ్య ఇచ్చింది.ఈమేరకు సిద్దిపేత చేనేత సంఘానికి పత్రాలను కూడా అందజేసింది.
ఈ చీరకు భౌగోళీక గుర్తింపు హక్కులు లభించాయి.
నాలుగు దశాబ్దాల కిందట సిద్దిపేట, దుబ్బాకలో పదివేల మంది కార్మికులు ఉండగా. నేడు 650 మందికి సంఖ్య పడిపోయింది. అంటే అప్పటితో పోల్చితే 6.5 శాతం మాత్రమే. ఈ రంగం సంక్షోభం చూసి దాదాపు 15 ఏళ్లుగా కొత్తగా యువతరం ఈ వృత్తి చేపట్టడానికి ముందుకు రావడం లేదు. ఆర్థిక ఇబ్బందులతో నేత కుటుంబాల్లో చాలా మంది పిల్లలు మధ్యలోనే చదువు ఆపేస్తున్నా మగ్గం మాత్రం ఎక్కడం లేదు...ఇతర వృత్తుల వైపు మళ్లుతున్నారు. దీంతో ఈ కుల వృతి క్రమంగా అంతరించిపోయే దశకు చేరింది.
మెదక్ జిల్లా సిద్దిపేట, దుబ్బాక ప్రాంతాల్లో చేనేతలు నేసిన గొల్లభామల చీరకు జియోగ్రాఫీ ఇండికేషన్ అప్లికేషన్(జీఐఏ) గుర్తింపు లభించింది. ఈ జీఐఏ జాబితా వరుస సంఖ్య 188గా నిలవడంతో ఈ చీరలకు అంతర్జాతీయ ఖ్యాతి లభించింది. 1940లో సిద్దిపేటకు చెందిన రచ్చ రాందాస్, కాంటసాయిలు కలిసి మొదట ఈ చీరను తయారు చేశారు.
తాడిబోయినవారిపాలెం
తాడిబోయినవారిపాలెం, గుంటూరు జిల్లా, దుగ్గిరాల మండలానికి చెందిన గ్రామము.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
తాడిబోయినవారిపాలెం గ్రామం చుక్కపల్లివారిపాలెం పంచాయతీ పరిధిలోని ఒక శివారు గ్రామం. 
శ్రీ గంగమ్మ తల్లి (దేవర) అలయం:- ఈ గ్రామంతోపాటు పేరుకలపూడి గ్రామంలో గూడా చాలా మందికి గంగమ్మ తల్లి ఆరాధ్య దైవం. ఆ తల్లి చల్లని చూపులు ఎల్లప్పుడూ తమపై ఉంటుందని వీరి విశ్వాసం. తమకు కష్టం వచ్చినప్పుడల్లా అ దేవికి మొక్కుకుంటారు. అ తల్లికి మొక్కులు తీర్చుకుంటారు. అందువలన ఆ దేవర పేరుని తమ పిల్లలకు పెట్టుకుంటారు. వీరిలో ఎక్కువ పేర్లు గంగమ్మ, గంగయ్య, గంగాధరరావు అని ఉండటం సహజం. [1]
[1] ఈనాడు గుంటూరు సిటీ; 2016,జనవరి-25; 5వపేజీ.
ట్రామ్
ట్రామ్ లేదా ట్రామ్‌కార్ అనేది ప్రజా పట్టణ వీధులలో రైలు మార్గంపై పరుగులు తీసే ఒక రైలు వాహనం. ఇది ఉత్తర అమెరికాలో స్ట్రీట్ కార్ లేదా ట్రాలీ లేదా ట్రాలీ కారుగా పిలవబడుతుంది. ట్రామ్‌కార్‌ల చే నిర్వహించబడుతున్న ఈ లైన్లను లేదా నెట్వర్కులను ట్రాంవేస్ అంటారు. ట్రామ్ మార్గాలు విద్యుచ్ఛక్తి ద్వారా శక్తి పొందుతాయి, అత్యంత సాధారణ రకం చారిత్రాత్మకం, ఒకప్పుడు విద్యుత్ వీధి రైల్వేలు అని పిలవబడ్డాయి. అయితే ట్రామ్‌లను విద్యుదీకరణ యొక్క విశ్వవ్యాప్త అవలంబనకు ముందే పట్టణ ప్రాంతాల్లో విస్తృతంగా ఉపయోగించారు.
విద్యుత్ ట్రామ్‌ల యొక్క ఇతర పద్ధతులు ఈ క్రింద ఇవ్వబడ్డాయి.
ట్రామ్ లైన్లు నగరాలు మరియు/లేదా పట్టణాల మధ్య కూడా నడుస్తాయి. అప్పుడప్పుడు ట్రామ్లు సరుకు కూడా తీసుకుపోతాయి. ట్రామ్ వాహనాలు సాధారణంగా సంప్రదాయ రైళ్ల మరియు రాపిడ్ ట్రాన్సిట్ రైళ్ల కంటే తేలికగా మరియు పొట్టిగా ఉంటాయి. కొన్ని ట్రామ్‌లను సాధారణ రైల్వే ట్రాక్‌లపై కూడా నడిపించవచ్చు, ఒక ట్రామ్వేను ఒక తేలికపాటి రైలు లేదా వేగవంతమైన రవాణా లైన్ స్థాయికి కూడా పెంచవచ్చు, రెండు పట్టణ ట్రాంవేస్‌లను అంతర్ పట్టణ అనుసంధానం చేయవచ్చు. ఈ అన్ని కారణాలతో, రైలు రవాణా యొక్క వివిధ రీతుల మధ్య తేడాలు తరచుగా గజిబిజిగా ఉంటాయి. యునైటెడ్ స్టేట్స్ లో ఈ ట్రామ్‌ పదాన్ని కొన్నిసార్లు ట్రాక్ లేని రబ్బరు టైర్లు గల రైళ్లకు ఉపయోగిస్తారు. అవసరం ఐతే, ఇవి ద్వంద్వ పవర్ సిస్టమ్స్ కలిగి ఉండవచ్చు - నగర వీధుల్లో విద్యుత్ తోను, మరియు పల్లెటూరి వాతావరణాలలో డీజల్ తోను వీటిని నడపవచ్చు.
పూణెరీ పగడి
పూణెరీ పగడి అనేది పూణె నగర గౌరవం, ప్రతిష్ఠలకు చిహ్నంగా పరిగణించే తలపాగా ఇది ధరించే సంప్రదాయం రెండు శతాబ్దాల క్రితం ప్రారంభమయింది. ఇది గౌరవ చిహ్నమే అయినా పగడి వాడుక సంవత్సరాలుగా మారిపోయింది, ప్రస్తుతం కూడా కళాశాలల్లో సంప్రదాయ ఉత్సవాల రోజుల్లో ధరిస్తున్నారు. పగడి గుర్తింపును రక్షించేందుకు, స్థానికుల నుంచి భౌగోళిక గుర్తింపును కల్పించాలన్న డిమాండ్లు వచ్చాయి. వారి కోరిక నెరవేరుస్తూ 4 సెప్టెంబర్ 2009 నుంచి పగిడిని మేధోహక్కుగా గుర్తించారు.
19వ శతాబ్దంలో సంఘసంస్కర్త మహదేవ్ గోవింద్ రనడే పగడిని ఈ శైలిలో తయారుచేసి ధరించడం ప్రారంభించారు.  లోకమాన్య తిలక్, జె.ఎస్. కరందికర్, డి.డి. సాత్యే, తాత్యాసాహెబ్ కేల్కర్, దత్తో వామన్ పోత్దార్ తదితర నాయకులు దీన్ని ధరించారు.  1973లో  మరాఠీ నాటకం, ఘషిరామ్ కొత్వాల్ ప్రారంభమయ్యాకా మరింత ప్రాచుర్యంలోకి వచ్చింది.
పగిడి ఎక్కువగా వివాహం, పాఠశాల, కళాశాల్లో జరిగే సంప్రదాయ కార్యక్రమాలల్లో ఈ పగడి వాడుతూంటారు. గాంధాల్ కళన ప్రదర్శించే గోంధాల్ కళారూపాన్ని ప్రదర్శిస్తున్నప్పుడు యువకులు కూడా దీన్ని వాడుతున్నారు. పగడి గౌరవ చిహ్నంగానేకాక సావనీరులో కూడా ఉపయోగపడుతుంది, గత కాలాన్ని సినిమా చిత్రకాలంగా స్వీకరించిన చారత్రిక చలన చిత్రాలు, థియేటర్లలో దీన్ని  ఉపయోగించడం కనిపిస్తుంది.
శివకాశి బాణాసంచా
తమిళనాడు రాష్ట్రంలోని విరుదునగర్ జిల్లాలో ఉన్న శివకాశి పట్టణం భారతదేశంలో బాణాసంచా ఉత్పత్తికి ప్రఖ్యాతి చెందింది. బాణాసంచాను ముఖ్యంగా దీపావళి పండుగ సమయంలో పేల్చినప్పటికీ వివాహాలు, ఎన్నికల ఊరేగింపులు, నాయకుల పుట్టినరోజు వేడుకలు, క్రీడలలో విజయం సాధించినప్పుడు మొదలైన అనేక సందర్భాలలో ఉపయోగిస్తారు. 
బాణాసంచా వినియోగం భారతదేశంలో 19వ శతాబ్దం తొలినాళ్లలో ప్రారంభమైంది. మొట్టమొదటి బాణాసంచా కర్మాగారం కలకత్తాలో ప్రారంభమైంది. శివకాశి ప్రాంతం నుండి పి.అయ్యన్ నాడర్ మరియు షణ్ముగ నాడర్ అనే ఇరువురు సోదరులు కలకత్తా వెళ్లి అక్కడ పనిచేశారు. వారు అగ్గిపెట్టెల మరియు బాణాసంచా తయారీలో మెలకువలు నేర్చుకుని శివకాశికి తిరిగి వచ్చి 1923లో అగ్గిపెట్టెల పరిశ్రమ ప్రారంభించారు. తరువాత ఎనిమిది నెలలకు జర్మనీ నుండి యంత్రాలను దిగుమతి చేసుకుని అనిల్ బ్రాండ్, అయ్యన్ బ్రాండ్ పేరుతో బాణాసంచా ఉత్పత్తిని ప్రారంభించారు. ఆ విధంగా ఈ పరిశ్రమ కలకత్తా నుండి శివకాశికి తరలించబడింది. 1940లో ప్రేలుడు పదార్థాల చట్టం ఏర్పాటై బాణాసంచా కర్మాగారాల లైసెన్సింగ్ విధానం, బాణాసంచా నిలువ, అమ్మకాలపై నియంత్రణ మొదలయ్యింది. శివకాశిలో 8000లకు పైగా బాణాసంచా ఉత్పత్తి చేసే పరిశ్రమలున్నాయి. భారతదేశంలో ఉత్పత్తి అయ్యే బాణాసంచాలో 90 శాతము ఇక్కడి నుండే వెలువడుతున్నది. ప్రతియేటా 800 నుండి 1000 కోట్ల రూపాయల బాణాసంచా వ్యాపారం ఇక్కడి నుండి నడుస్తున్నది. ప్రపంచంలో చైనా తర్వాత మన దేశం ముఖ్యంగా శివకాశి 365 మిలియన్ డాలర్ల వార్షిక టర్నోవర్‌తో బాణాసంచా ఉత్పత్తిలో ముందున్నది.
సుమారు 7 లక్షలమంది కార్మికులు ఈ బాణాసంచా పరిశ్రమలలో పనిచేస్తున్నారు. అనేక జాగ్రత్తలు తీసుకున్నప్పటికీ ఇక్కడ తరచూ ప్రమాదాలు సంభవిస్తున్నాయి. ప్రతియేటా 20-25 మంది ప్రేలుళ్ల వలన మరణిస్తున్నారు. ఈ పరిశ్రమలలో ఉపయోగించే రసాయనాల వలన కార్మికులు శ్వాసకోశ సంబంధ వ్యాధులకు తరచూ గురి అవుతున్నారు.
హోం పేజీ
హోమ్ పేజీ లేదా ఇండెక్స్ పేజీ అనేది ఒక వెబ్సైట్ యొక్క ఆరంభ లేదా ప్రధాన వెబ్ పేజీ. దీనిని కొన్నిసార్లు ముందు పేజీ (వార్తాపత్రికలతో సారూప్యత ద్వారా) లేదా ప్రధాన పేజీ అని కూడా అంటారు, లేదా "హోమ్‌పేజీ"గా వ్రాస్తారు.
హోమ్ పేజీ సాధారణంగా ఒక సందర్శకుడు ఒక సెర్చ్ ఇంజిన్ నుండి ఒక వెబ్సైట్ ను చోదించడానికి చూసే మొదటి పేజీ, మరియు సందర్శకుల దృష్టిని ఆకర్షించడానికి ఒక ల్యాండింగ్ పేజీ వలె కూడా ఉపయోగపడవచ్చు. హోమ్ పేజీ సైట్ లోని ఇతర పేజీలకు సంబంధించిన ముఖ్యమైన మరియు ఇటీవల కథనాల పేజీల లింకులను సులభతరం చేసేందుకు ఉపయోగించబడుతుంది.
అంతర్జాతీయ యుద్ధనౌక ప్రదర్శన 2016
అంతర్జాతీయ యుద్ధనౌకల సమీక్ష 2016 (IFR) భారతదేశ సుప్రీం కమాండర్ అయిన దేశాధ్యక్షుని తరుపున భారత నావికా దళం నిర్వహిస్తున్న ఒక సైనిక విన్యాసం. దేశ సార్వభౌమత్వాన్ని కాపాడేందుకు, సాగరంలో ఎదురుదాడికి దిగగల సత్తా చాటేందుకు పొరుగు దేశాలతో విశ్వాసం పెంపొందించుకోవడమే ఈ నావికాదళ విన్యాసాల లక్ష్యం. దేశప్రతిష్ఠ ప్రతిభింబించే విధంగా ఈ విన్యాసాల్లో భారత నావికా దళం పాల్గొనడానికి తయారు అవుతుంది.
తొలిసారిగా భారత తూర్పు నావికాదళ కేంద్రంగా అభివృద్ధి చెందిన విశాఖ తీరం అంతర్జాతీయ యుద్ధనౌకల విన్యాసాలకు వేదికైంది. మునుపటి అంతర్జాతీయ యుద్ధనౌక ప్రదర్శన భారత నేవీ ముంబై వద్ద జనవరి 2011 లో నిర్వహించింది. ఈ ప్రదర్శన 4 ఫిబ్రవరి నుండి 8 ఫిబ్రవరి వరుకు పెద్ద ఎత్తున విశాఖపట్నంలో జరగనుంది.
అంతర్జాతీయ యుద్దనౌకల సమీక్షలో భాగంగా విన్యాసాల నమూనా ప్రదర్శన నిర్వహించనున్నారు. దీనిలో భాగంగా 'ఫ్లై పాస్ట్'ను కూడా నిర్వహిస్తున్నారు. సమీక్ష జరగడానికి ముందు భారత నౌకాదళ వాయుసేన విభాగానికి చెందిన పలు యుద్ధ విమానాలు, నిఘా విమానాలు, వివిధ రకాల హెలికాప్తర్లు, హాక్లు, మిగ్లు తదితర విమానాలు ఆకాశం నుంచి గౌరవ వందనం సమర్పిస్తాయి. సముద్రంలో మెరైన్ కమాండోల విన్యాసాలు కూడా నిర్వహించబడ్డాయి.
ఈ కర్యక్రమానికి త్రివిధ దళాల ఉన్నతాధికారులు, కేంద్ర రాష్ట్ర మంత్రులు, పలువురు విదేశీ అతిథులు హాజరు కావటంతో పటిష్ఠ భద్రత, గాలింపు చర్యలు కేటాయించబడ్డాయి. హోటళ్లు, సాగరతీర భవంతులు, వాహన తనిఖీ జరిగాయి. విహంగవీక్షణ ఛాయాచిత్రాలు, వీడియోలు (ఏరియల్ ఫొటోగ్రఫీ, వీడియోగ్రఫీ) చిత్రీకరణకు ఉపయోగపడే డ్రోన్లు నిషేధించబడ్డాయి. దుర్వినయోగ సామర్థ్యం కలిగిన సాంకేతిక పరిజ్ఞానంపై నిషేధం విధించారు.
ముగా పట్టు
ముగా పట్టు భౌగోళికంగా భారతదేశంలో అస్సాం రాష్ట్రానికి చెందిన ఒక రకం అడవి పట్టు. పట్టు ఒక సహజ "బంగారు పసుపు" రంగు ఉంటుంది మరియు దాని మన్నిక మరియు నిగనిగలాడే నిర్మాణం వలన దీనిని తెలుసుకోవచ్చును. దీనిని ఇంతకు ముందు రాయల్టీ ఉపయోగం కోసం కేటాయించారు. ముగ పట్టు, ఇతర అస్సాం పట్టు వంటి వాటిలో వాడినట్లే ఇది కూడా చీరలు మరియు శాలువాలు వంటి ఉత్పత్తులలో వాడతారు.
అస్సాంలో పట్టుపురుగుల పెంపకం ఒక కచ్చితమైన ప్రారంభ తేదీ లేకుండా ఉన్న ఒక పురాతన పరిశ్రమ.
ముగా పట్టు, ఉత్పత్తి, అహోం రాజవంశం (1228-1826) నుండి మాత్రం గొప్ప పోషణ లభించింది. రాయల్టీ దుస్తులు మరియు పెద్దవారి కోసం ముగా పట్టు సూచించారు. ఫాబ్రిక్ కూడా అహోం నుండి ఒక ముఖ్యమైన ఎగుమతి వస్తువుగా ఉంది. 
ముగ పట్టు, 2007 సంవత్సరములో భౌగోళిక గుర్తింపు సంకేతం (జియోగ్రాఫికల్ ఇండికేషన్స్ ట్యాగ్) వచ్చింది.
పట్టు దుస్తులు సేలం యొక్క ఏకైక బ్రాండ్. ఈ పట్టు కొరకు, అమ్మకాలు ఇంకా మంచి గుర్తింపు కోసం మార్గం సుగమం చేస్తూ, 1999 రూల్ 2003 చట్టం జియోగ్రాఫికల్ ఇండికేషన్స్ ప్రకారం, కేంద్ర ప్రభుత్వ జియోగ్రాఫికల్ ఇండికేషన్ అధీకృత వినియోగదారు సర్టిఫికెట్ పొందింది.
ముగా, జియోగ్రాఫికల్ ఇండికేషన్స్ (జిఐ) అనగా భౌగోళిక గుర్తింపు లోగో అస్సాం సైన్స్ టెక్నాలజీ అండ్ ఎన్విరాన్మెంట్ కౌన్సిల్ పేటెంట్ సమాచారం సెంటర్ తో నమోదు చెయ్యబడింది.
రాష్ట్ర ప్రభుత్వం, సెంట్రల్ సిల్క్ బోర్డు నుండి అధికారులు కలిగిన బాడీ, ముగా, పట్టు ఉత్పత్తులు, నాణ్యత నిర్వహణ మరియు ఉత్పత్తికి సంబంధించిన టెక్నాలజీ అభివృద్ధిని పరిశీలిస్తారు.
మహిళలకు భారతదేశం యొక్క సాంప్రదాయ వస్త్రం చీరలుగా ఉంది. భారతీయ మహిళలు చీర వారి వార్డ్రోబ్ సేకరణలో ప్రైడ్‌గా భావిస్తారు. కాలం గడిచే కొలది, మహిళలు చీర విభిన్న పరిధి కలిగి. అది పార్టీ, వివాహ, పండుగ లేదా సాధారణం సందర్భాలలో వాడటం జరుగుతూ ఉంది, చీరలు మెజారిటీ భారత మహిళలకు ఒకటిగా ఉంటుంది మరియు అద్భుతంగా నేడు స్టోర్లలో ఇటువంటి వైవిధ్యమైన చీరలు పెడుతున్నారు.
చెన్నుపాటి జగదీశ్
చెన్నుపాటి జగదీశ్ కాన్‌బెర్రాలోని ఆస్ట్రేలియా నేషనల్ వర్సిటీ (ఏఎన్‌యూ)లో ఫిజిక్స్‌ ప్రొఫెసర్.అదే వర్సిటీలో సెమీ కండక్టర్‌ ఆప్టో ఎలక్ర్టానిక్స్‌, నానో టెక్నాలజీ విభాగాలకు అధిపతిగా, ఆసే్ట్రలియన్‌ నేషనల్‌ ఫాబ్రికేషన్‌ ఫెసిలిటీకి డైరెక్టర్‌గానూ ఆయన కొనసాగుతున్నారు. ఆయనకు ఆస్ట్రేలియన్ రీసెర్చ్ కౌన్సిల్ నుండి ఫేడరేషన్ ఫెలోషిప్ (2004–2009) మరియు లేరేట్ ఫెలోషిప్ (2009–2014) లు లభించాయి. ఆయన ఆస్ట్రేలియన్ అకాడమీ ఆఫ్ సైన్స్ లో భౌతిక శాస్త్ర విభాగానికి ఉపాధ్యకులుగానూ, సెక్రటరీ గానూ తన సేవలందించారు.
ఆయన కృష్ణా జిల్లా లోని మారుమూల గ్రామం వల్లూరు పాలెం లో జన్మించారు. ప్రొఫెసర్ చెన్నుపాటి జగదీశ్ నాగార్జున వర్సిటీలో గ్రాడ్యుయేషన్, 1977లో ఆంధ్రా వర్సిటీలో ఎమ్మెస్సీ (టెక్నాలజీ) పూర్తి చేశారు. 1977లో నాగార్జున యూనివర్సిటీ నుంచి బీఎస్సీ పూర్తిచేశారు. 1986లో ఢిల్లీ వర్సిటీలో పీహెచ్‌డీ పూర్తిచేసి, కొన్నాళ్లు కెనడాలో అధ్యాపకునిగా పనిచేశారు. అనంతరం 1990లో ఆస్ట్రేలియాకు వెళ్లి, ఆప్ట్రోఎలక్ట్రానిక్స్‌, నానో టెక్నాలజీ రంగాల్లో పరిశోధన సంస్థను స్థాపించారు.
ఆయన తన భార్య విద్యతో కలసి చెన్నుపాటి మరియు విద్య జగదీశ్ ఎండోమెంట్ టు సపోర్ట్ స్టూడెంట్స్ అండ్ రీసెర్చర్స్ ఫ్రమ్‌ డెవలపింగ్ కంట్రీస్ ను ప్రారంభించారు. ఈ సంస్థ ద్వారా ఆస్ట్రేలియన్ నేషనల్ యూనివర్శిటీ రీసెర్చ్ స్కూల్ ఆఫ్ ఫిజిక్స్ అండ్ ఇంజనీరింగ్ సందర్శించే విద్యార్థులు మరియు పరిశోధకులకు చేయూత అందిస్తారు.
ఆస్ట్రేలియా జాతీయ దినోత్సవం సందర్భంగా మొత్తం 600 మంది సమాజ సేవకులకు పురస్కారాలు దక్కగా అందులో మన వాళ్లు ముగ్గురు ఉండటం విశేషం. అందులో ఆయనకు ఆస్ట్రేలియా ప్రభుత్వం 2016కు గాను ఆ దేశ అత్యున్నత పౌరపురస్కారాలకు ఎంపిక చేసింది.
పొక్కలి బియ్యం
పొక్కలి (ఆంగ్లం: Pokkali; (మళయాలం: പൊക്കാളി) ఒక ప్రత్యేక రకమైన బియ్యం. దీనిని ఒక విశిష్టమైన ఉప్పునీటిలో కూడా పెరిగే లక్షణం కలగి. దీనిని సేంద్రీయ పద్ధతిలో కేరళలోని నీరు నిలువవుండే అలపుఝ, త్రిసూర్ మరియు ఎర్నాకులం జిల్లాలలో పండిస్తారు.. ఈ రకమైన పొక్కలి బియ్యానికి 2008 సంవత్సరంలో చెన్నైలోని భౌగోళిక గుర్తింపుల రిజిస్ట్రీ నుండి భౌగోళిక గుర్తింపు (GI tag) లభించింది.
క్షారమైన నేలల్లో పేరిగే దీని గుణం అతి విశిష్టమైనది. ఈ వరివంగడాన్ని జూన్ నుండి నవంబరు మధ్యకాలంలో నీటియందు లవణపు శాతం తక్కువగా యున్న కాలంలో పెంచుతారు. అవే వరిమడుల్లో లవణ పరిమాణం అధికంగా ఉండే నవంబరు నుండి ఏప్రిల్ మధ్యన రొయ్యల పెంపకం చేపడతారు. సముద్రంనుండి ఈ పొలాల్లోకి ఈదుకొని చేరే రొయ్యపిల్లలు వరిపంట కోసిన మిగులు వ్యర్ధాలమీద జీవిస్తాయి. గేట్లు ద్వారా ఈ పొలాల్లోని నీటిని అదుపుచేస్తారు. ఈ వరిపంటకు వేరుగా ఎరువులు గాని లేదా కీటకనాశని మందులుగాని ఉపయోగించరు. రొయ్యల విసర్జితాలే ఈ పంటకు బలాన్ని అందిస్తాయి.
సముద్రపు పోటుతో పాటు వచ్చే భూసారం పైరులకు అవసరమైన శక్తిని అందిస్తుంది. నాటిన నారు నీరునిలబడియున్న మడుల్లో సుమారు రెండు మీటర్లు ఎత్తు పెరుగుతాయి. పక్వానికి వచ్చిన వరికంకులు నిలువుగా నిలబడి కొమ్మలు వంగిపోతాయి. అక్టోబరు నెలలో పంటను కోస్తారు. మామూలు వరి మాదిరిగా కాకుండా కంకుల్ని మాత్రమే కోసి మిగిలినభాగాన్ని నీటిలో వదిలేస్తారు. వీటిమీదనే రొయ్యలు జీవిస్తాయి.
ఈ విధంగా సేంద్రీయ పద్ధతిలో పెంచబడిన పొక్కలి బియ్యం ఒక వినూత్నమైన రుచిని మరియు అధిక ప్రోటీన్లను కలిగివుంటాయి. పండించే రైతులు ఈ బియ్యంలో కొన్ని వ్యాధుల్ని నయంచేసే లక్షణాలున్నట్లు పేర్కొంటారు. చిరకాలం నుండి సముద్రంలో రోజంతా వేటకు వెల్లే జాలర్ల కావలసిన బలాన్నిచ్చేవి. అరిజోనా విశ్వవిద్యాలయం శాస్త్రజ్నులు ఈ పొక్కలి బియ్యపు డి.ఎన్.ఏ.ను విశ్లేషించారు.
భాగల్పురి పట్టు
భాగల్పురి పట్టు లేదా టస్సర్ పట్టు ఒక అద్దకం శైలితో నేసిన చీరలు మరియు ఇతర దుస్తులు భారతదేశం లో బీహార్ రాష్ట్రములోని భాగల్పూర్ నుండి తయారు అవుతాయి. చీరలు తయారు చేయడానికి ఉపయోగించే భాగల్పూర్ పట్టు ముడిపదార్థాన్ని భాగల్పురి సారి అని అంటారు. 
ప్రకృతి యొక్క సారాన్ని నుండి లభించిన ఉత్తమమైన సిల్క్ యొక్క ఆకృతిని బయటకు కనిపించడం వలన పట్టును 'అన్ని బట్టలు రాణి' గా పిలుస్తారు. భాగల్పూర్ పట్టు (సిల్క్) బాగా దానికదే ఏకైక ప్రసిద్ధి చెందింది మరియు అద్భుతమైన ఒత్తిడిలను ఎదుర్కునే సామర్థ్యాన్ని మరియు ఉన్నతమైన నాణ్యతను కలిగినది. స్వభావసిద్ధ భావన కళాత్మకత దాని స్వచ్ఛమైన మరియు దోషరహిత రూపంలో భాగల్పూర్ అసలు సారము చూపుతాయి. ఇవి భారతీయ సాంస్కృతిక అంశాలను, సహజ పరిసరాలను అనేక చిక్కులతో నుండి గీయబడిన ప్రాంతాలు మరియు దాని స్వంత సింబాలిక్ రూపంలో ప్రతి స్లైస్ తో నిండి ఇందులో ఉంటుంది.
ఈ కళాత్మక ఎంబ్రాయిడరీ సొగసైన రూపం దాని పేరు, కీర్తి మరియు గుర్తింపు భాగల్పూర్ యొక్క మట్టి నుండి పొందింది. దీనిని కూడా ప్రముఖంగా 'సిల్క్ సిటీ గా సూచిస్తారు. చేనేత పట్టు వస్త్రం యొక్క ఈ స్వచ్ఛమైన మరియు సహజ రూపం మార్గం తిరిగి వేద వయసు, శతాబ్దాల క్రితం దాని ఉనికి మరియు ఆవిర్భావం చూస్తూంది. అయితే, మౌర్య వంశం కూడా ఈ కళాత్మక ఎంబ్రాయిడరీని గుర్తించింది మరియు ఆ శకంలో అధిక సంఖ్యలో ప్రజలు దీనికి ఆకర్షించబడి ఉండిపోయారు. ఈ అద్భుత కళాత్మకత గుర్తింపు మరియు ఈ ఆకర్షణ నెమ్మదిగా మరియు క్రమంగా గుర్తింపు రావటం మరియు ఈ కళాత్మక కళ డిమాండ్ స్థాయిని అభివృద్ధి చేసిందని ఇది తరువాత యుగాలలో ఆమోదించి నిరూపించింది. 
ఆసక్తికరమైన వాస్తవాలు మరియు పోలికలు గురించి పరిశీలిస్తే, బెంగుళూరు మరియు మైసూరు సిల్క్ ఎల్లప్పుడూ ఈ కళలతో పోటీలో ఉన్నాయి. అయితే, ఈ ఎంబ్రాయిడరీ నాణ్యత మరియు యుక్తి వేరుగా నిలుస్తుంది. ఈ ఎంబ్రాయిడరీ కూడా ప్రకృతి పర్యావరణ స్నేహపూర్వక మైనది మరియు ఈ పట్టులో అనేక పట్టుపురుగులు చంపబడవు.
ఈ కళాత్మక ఎంబ్రాయిడరీ దాని సంప్రదాయ భావన కోసం అని పిలుస్తారు కాబట్టి, ప్యూర్ గోల్డ్ మరియు సిల్వర్ నగలు, ఈ ఫాబ్రిక్ ఇనుమడింప (అభినందన) చేయవచ్చును. అయితే కుందన్ మరియు పెర్ల్ నగలను కూడా ఈ ఫాబ్రిక్ యొక్క రూపాన్ని బాగా కొట్టవచ్చినట్లుగా (జిగేల్) అని చేయవచ్చును.
పట్టు దుస్తులు సేలం యొక్క ఏకైక బ్రాండ్. ఈ పట్టు కొరకు, అమ్మకాలు ఇంకా మంచి గుర్తింపు కోసం మార్గం సుగమం చేస్తూ, 1999 రూల్ 2003 చట్టం జియోగ్రాఫికల్ ఇండికేషన్స్ ప్రకారం, కేంద్ర ప్రభుత్వ జియోగ్రాఫికల్ ఇండికేషన్ అధీకృత వినియోగదారు సర్టిఫికెట్ పొందింది.
ఈ ఎంబ్రాయిడరీ దుస్తులకు పెరుగుతున్న డిమాండ్ మరియు ఆసక్తి, విదేశాలలో అంతర్జాతీయ ర్యాంప్లు మరియు ఫాషన్ షోలకు ప్రదర్శన కోసం ఈ దుస్తులు (గార్మెంట్స్) వాడటం సహా మొదలుపెట్టారు. దానితో తయారీదారుల ఉత్పత్తులను లక్షలాది మందిని ఆకర్షించింది.
మహిళలకు భారతదేశం యొక్క సాంప్రదాయ వస్త్రం చీరలుగా ఉంది. భారతీయ మహిళలు చీర వారి వార్డ్రోబ్ సేకరణలో ప్రైడ్‌గా భావిస్తారు. కాలం గడిచే కొలది, మహిళలు చీర విభిన్న పరిధి కలిగి. అది పార్టీ, వివాహ, పండుగ లేదా సాధారణం సందర్భాలలో వాడటం జరుగుతూ ఉంది, చీరలు మెజారిటీ భారత మహిళలకు ఒకటిగా ఉంటుంది మరియు అద్భుతంగా నేడు స్టోర్లలో ఇటువంటి వైవిధ్యమైన చీరలు పెడుతున్నారు.
ఇల్కాల్ చీర
ఇల్కాల్ చీరలు (Ilkal saree) కర్ణాటక రాష్ట్రములోని బాగల్ కోట జిల్లా కు చెందిన ఇల్కాల్ లో తయారవుతున్న ప్రసిద్ధ చీరలు. ఇది భారతదేశంలో ఒక సాధారణ స్త్రీ ఉపయోగించే సంప్రదాయ రూపం. ఇల్కాల్ చీర నేయడానికి కాటన్ ను ఉపయోగిస్తారు. బార్డర్ మరియు కుచ్చిళ్లు కోసం ఆర్ట్ సిల్క్ ను ఉపయోగిస్తారు. కొన్ని సందర్భాల్లో ఆర్ట్ సిల్క్ కు బదులుగా స్వచ్ఛమైన పట్టు కూడా ఉపయోగిస్తారు.
ఇల్కాల్ పురాతన వస్త్ర కేంద్రం. ఇక్కడ చీరలు నేయడం 8 వ శతాబ్దం లో ప్రారంభమైనట్లు తెలుస్తోంది . ఇల్కాల్ లో తయారైన చీరలు బళ్ళారి పట్టణం చుట్టు ప్రక్కలనున్న స్థానిక నాయకులకు అందించడం ఆనవాయితీగా వస్తుంది. స్థానికంగా లభించే ముడి పదార్థాల వల్ల ఇక్కడ వస్త్ర పరిశ్రమ నెలకొనబడేందుకు సహాయపడింది. ఇల్కాల్ పట్టణంలో 20, 000 మంది చీరల నేతలో నిమగ్నమై ఉన్నారు.
చీర మధ్యభాగం వార్పు మరియు కుచ్చిళ్ల వార్పు కలిసే ప్రాంతంలో ఉన్న ఉచ్చుల వరుసలను స్థానికంగా TOPE TENI టెక్నిక్ అని పిలుస్తారు. ఈ టెక్నిక్ చీర ప్రత్యేక లక్షణం. . ఈ టెక్నిక్ ఇల్కాల్ లో మాత్రమే ప్రత్యేకంగా ఉపయోగిస్తారు. ఎవరికైనా ఇల్కాల్ చీర అవసరం ఉంటే ఒక ప్రతి చీరకు ఒక వార్ప్ సిద్ధం చేయాల్సివుంటుంది. చీర మధ్యభాగం కోసం నిలువు దారాలను విడిగా తయారుచేస్తారు. అదేవిధంగా కుచ్చిళ్ల భాగంకోసం నాణ్యత అవసరాన్ని బట్టి మామూలు పట్టుతో లేదా స్వచ్ఛమైన పట్టు తో గాని విడివిడిగా తయారుచేస్తారు. మూడవభాగమైన బార్డర్ కోసం కుచ్చిళ్లకు ఉపయోగించిన వార్పుగాని, మామూలు పట్టుగాని లేదా స్వచ్ఛమైన పట్టుగాని ఉపయోగిస్తారు. రంగు విషయంలో ఒక్కోసారి కుచ్చిళ్లకు వాడిన రంగునే బార్డర్ కు కూడా వాడుతారు. సాధారణంగా, కుచ్చిళ్ల పొడవు 16 నుండి 27 అంగుళాల పొడవులో ఉంటుంది. కుచ్చిళ్ల దారాలు మరియు చీర మధ్యభాగపు దారాలు ఉచ్చులు (లూప్) టెక్నిక్ తో కలుపబడి ఉంటాయి. ఈ పద్ధతిని స్థానికంగా TOPE TENI టెక్నిక్ అని పిలుస్తారు.
ఇల్కాల్ చీరల యొక్క ప్రత్యేకమైన విలక్షణం ప్రత్యేక ఎంబ్రాయిడరీ కలిగివుండడమే. ఈ రకమైన ఎంబ్రాయిడరీని కసూటి అని పిలుస్తారు. ఇల్కాల్ చీరలపై వేసే కసూటి ఎంబ్రాయిడరీలో ఉపయోగించే డిజైన్లు ఏనుగులు మరియు కమలాల వంటి సంప్రదాయ నమూనాలను ప్రతిబింబిస్తాయి. ఇల్కాల్ చీరలు సాధారణంగా 9 గజాల పొడవు ఉంటాయి. కొంగు భాగం (భుజం మీద ధరించే భాగం) లో ఆలయ గోపురాల నమూనాలు ఉంటాయి. వీటిని ఎరుపు పట్టుతో తెలుపు నమూనాలతో తయారు చేస్తారు. కొంగు చివరి భాగాన్ని దువ్వెన, కోట ప్రాకారాలు, జొన్నలు మరియు పర్వత శ్రేణి వంటి వివిధ ఆకారాలు యొక్క నమూనాలతో తయారుచేస్తారు. చీర బార్డర్ (4 నుండి 6 అంగుళాలు) ఎరుపు లేదా ముదురు మరియు జేగురు రంగులతో వివిధ రకాల నమూనాలు తయారు చేస్తారు. ఇల్కాల్ చీరలు కాటన్ (పత్తి)తో గాని లేదా పత్తి మరియు పట్టు లేదా స్వచ్ఛమైన పట్టు మిశ్రమంతో తయారవుతాయి. ఈ చీరల తయారిలో దానిమ్మ ఎరుపు, ఉజ్వల నెమలి ఆకుపచ్చ మరియు చిలుక ఆకుపచ్చ వంటి సాంప్రదాయక రంగులు ఉపయోగించబడతాయి. పెళ్లికూతురు కోసం తయారుచేసే చీరలను గిరి కుంకుం అని పిలిచే ఒక ప్రత్యేకమైన రంగుతో తయారు చేస్తారు. ఇటువంటి చీరలను ఈ ప్రాంతంలో పూజారుల భార్యలు ధరిస్తారు.
శ్రీరాంపురం
శ్రీరాంపురం, కృష్ణా జిల్లా, రెడ్డిగూడెం మండలానికి చెందిన గ్రామము.
ఈ సంఘం, ఈ సంవత్సరం గూడా 100% ఋణాలు వసూలు చేసినందుకు గాను, ఇటీవల విజయవాడలో నిర్వహించిన కృష్ణా జిల్లా సహకార కేంద్ర (K.D.C.C) బ్యాంక్ మహాజనసభలో, ఈ సంఘం అధ్యక్షురాలు శ్రీమతి ఎన్.లక్ష్మీనరసమ్మనూ, సంఘ సిబ్బందినీ సన్మానించారు. [2]
ధర్మచెరువు:- ఉపాధి హామీ పథకంలో భాగంగా, ఈ చెరువులో పూడికతీత పనులు చేస్తున్నారు. [3]
ఈ గ్రామానికి చెందిన శ్రీ ఎన్.చెన్నకేశవరావు, రేపూడి (206) ఎన్.ఎస్.పి. నీటి సంఘం అధ్యక్షులుగా ఉన్నారు. వీరు 2016, జనవరి-26న మచిలీపట్నంలో నిర్వహించిన గణతంత్ర దినోత్సచ్వాల సందర్భంగా, ఇన్.ఛార్జ్ కలెక్టరు శ్రీ గంధం చంద్రుడు చేతులమీదుగా ఉత్తమ నీటి సంఘం అధ్యక్షులుగా ప్రశంసాపత్రం అందుకున్నారు. [1]
వరి, కొబ్బరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
[1] ఈనాడు అమరావతి; 2016, జనవరి-27; 28వపేజీ. 
[2] ఈనాడు అమరావతి/మైలవరం; 2017, మార్చి-24; 2వపేజీ.
[3] ఈనాడు అమరావతి/మైలవరం; 2017, మే-21; 2వపేజీ.
నంది నాటక పరిషత్తు - 2015
ఆంధ్రప్రదేశ్ రాష్ట్ర చలనచిత్ర, టెలివిజన్, నాటకరంగ అభివృద్ధి సంస్ధ ప్రతి సంవత్సరం సినిమా, టెలివిజన్ రంగాలతోపాటు నాటకరంగానికి కూడా నంది పురస్కారాలను అందజేస్తుంది. వివిధ విభాగాల్లో ఉత్తమమైన వాటిని ఎంపిక చేసి బహుమతులు అందజేస్తారు. దీనినే నంది నాటక పరిషత్తు అంటారు.
2016 జనవరి 18 నుండి 27 వరకి, తిరుపతి లోని మహతి ఆడిలోరియంలో నంది నాటక పరిషత్తు - 2015 జరిగింది. 10 రోజుల పాటు జరిగిన నాటకోత్సవంలో నాటక ప్రదర్శనలు జరిగాయి. విజేతలకు జనవరి 27న ఆంధ్రప్రదేశ్ మఖ్యమంత్రి నారా చంద్రబాబు నాయుడు గారి చేతుల మీదుగా బహుమతుల ప్రదానం జరిగింది.
నాటకరంగానికి విశేషమైన సేవలందించిన వారికి నందమూరి తారక రామారావు రంగస్థల పురస్కారం పేరిట ఒక లక్ష రూపాయల నగదు పారితోషికంతో ఘనంగా సత్కరిస్తున్నారు. 
2015 సంవత్సరానికి గాను జె. వి. రమణమూర్తి (సాంఘిక నాటకం) గారికి అందజేశారు.
మురళీమోహన్ (సినీనటుడు, పార్లమెంట్ సభ్యడు), డా. ఎన్. శివప్రసాద్ (పార్లమెంట్ సభ్యడు), డి.యస్. దీక్షితులు (రంగస్థల సినిమా నటుడు మరియు రంగస్థల దర్శకుడు).
చందేరి చీర
చందేరి చీర భారతదేశం లోని మధ్య ప్రదేశ్ రాష్ట్రములో, చందేర్‌లో తయారు చేసే చీర.
పురాణాలు లేదా వేద కాలం ప్రకారం ఈ చందేరి చీర కృష్ణుడు యొక్క దాయాది శిశుపాల/శిశుపాలుడు స్థాపించాడు అని చెప్పబడింది. ఈ ప్రసిద్ధ నేత సంస్కృతి 2 వ శతాబ్దం మరియు 7 వ శతాబ్దంలో ప్రారంభమైంది. ఇది బుందేల్ఖండ్ మరియు మాల్వా రెండు రాష్ట్ర సాంస్కృతిక ప్రాంతాల సరిహద్దులలో నెలకొని ఉంది. వింధ్యాచల్ శ్రేణులు ఆచారములు, సంప్రదాయాలు చాలా విస్తృతంగా ఉంది. 11 వ శతాబ్దంలో వాణిజ్య స్థానాలు అయిన మాల్వా, మెడ్వే, మధ్య భారతదేశం మరియు దక్షిణ గుజరాత్ దీనికి ప్రాముఖ్యతను ఇచ్చింది.
ఈ చందేరి చీరలు ఫాబ్రిక్ అంటే స్వచ్ఛమైన పట్టు, చందేరి పత్తి మరియు పట్టు పత్తి వంటి మూడు రకాల నుండి ఉత్పత్తి అవుతాయి. సాంప్రదాయ నాణెం, ఫ్లోరా కళ, నెమళ్ళు, క్షేత్రాలు మరియు వివిధ జ్యామితి మార్గాల్లో వివిధ చందేరి నమూనాల్లో నేస్తారు. కానీ నేత సంస్కృతి లేదా సంప్రదాయం 13 వ శతాబ్దం నుండి అందుబాటులో ఉంది. ప్రారంభంలో ఈ చేనేత నేసేవారు ముస్లింలు మాత్రమే ఉండేవారు, తరువాత 1350 సంవత్సరములో ఝాన్సీ నుంచి కోష్టి చేనేత కార్మికులు చందేరి వలస వచ్చి ఇక్కడే స్థిరపడి పోయారు. మొఘలుల సామ్రాజ్య కాలంలో చందేరి వస్త్ర వ్యాపారము శిఖరాగ్రా న్నందుకుంది.
మహిళలకు భారతదేశం యొక్క సాంప్రదాయ వస్త్రం చీరలుగా ఉంది. భారతీయ మహిళలు చీర వారి వార్డ్రోబ్ సేకరణలో ప్రైడ్‌గా భావిస్తారు. కాలం గడిచే కొలది, మహిళలు చీర విభిన్న పరిధి కలిగి. అది పార్టీ, వివాహ, పండుగ లేదా సాధారణం సందర్భాలలో వాడటం జరుగుతూ ఉంది, చీరలు మెజారిటీ భారత మహిళలకు ఒకటిగా ఉంటుంది మరియు అద్భుతంగా నేడు స్టోర్లలో ఇటువంటి వైవిధ్యమైన చీరలు పెడుతున్నారు.ఉత్పత్తి పేరు: పుష్పంతో చందేరి ఎరుపు శ్రీదేవి చీర 
ఉత్పత్తి పేరు: పసుపు కాటా పట్టు చందేరి చీరలు 
ఉత్పత్తి పేరు: పుష్పంతో చందేరి ఎరుపు శ్రీదేవి చీర
ఉత్పత్తి పేరు: చందేరి పుష్పం మరియు బుటా బ్లాక్ చీర
ఉత్పత్తి పేరు: పుష్పం మరియు బుటా పల్లుతో చందేరి ఎరుపు చీర 
ఉత్పత్తి పేరు: పీకాక్ వింగ్స్ విత్ డెస్ బ్లాక్ చీర 
ఉత్పత్తి పేరు: కరీనా కపూర్ నమూనాతో ఎరుపు చీర 
ఉత్పత్తి పేరు: రిచ్ పల్లు, బుటా మరియు మ్యాంగో డిజైన్‌తో ఎరుపు చీర
ఉత్పత్తి పేరు: గులాబీ నెమలి రెక్కలు డిజైన్ సరళి 
ఉత్పత్తి పేరు: చీర మొత్తం చిన్న బుటాతో ఎరుపు చీర
ఉత్పత్తి పేరు: గులాబీ బుటా, పల్లు డిజైన్‌తో బ్లాక్ చీర 
ఉత్పత్తి పేరు: పసుపు కాటా పట్టు చందేరి చీరలు
భారత దేశంలోని అన్ని ప్రధాన నగరాల్లోనూ చందేరి చీరల పంపిణీ జరుగుతుంది.
ఫజ్లి మామిడి
ఫజ్లి మామిడి అనునది దక్షిణ ఆసియాకు తూర్పు ప్రాంతాలైన బంగ్లాదేశ్ మరియు భారతదేశంలోని పశ్చిమ బెంగాల్ , బీహార్ లలో పండిస్తున్న మామిడి పండు. ఇది ఆలస్యంగా పక్వానికి వస్తూ అనేక రకాలుగా లభ్యమవుతుంది. ఈ ఫజ్లీ మామిడిని జాం మరియు పచ్చళ్ళ యందు దక్షిణాసియా దేశాలలో ఉపయోగిస్తారు. ప్రతి మామిడి పండు పెద్దగా సుమారు ఒక కి.గ్రా. బరువు కలిగి ఉంటుంది. బంగ్లాదేశ్ కు ఉత్తర ప్రాంతం, రాజస్థాన్ మరియు చపైనవాబ్‌జంగ్ లో ఈ పంటను విస్తారంగా పండిస్తారు. ఈ పండు పశ్చిమ బెంగాల్ లోని మల్డా జిల్లాలో కూడా పండిస్తారు. వ్యాపారాత్మకంగా ముఖ్యమైన ఈ పండ్లను ఎగుమతులకు ఉపయోగిస్తారు.
2009 లో భారతదేశంలో "ఫజ్లి" నామంతో భౌగోళిక గుర్తింపు పొందింది. భారతదేశం ద్వారా WTO మాన్యువల్ లో రిజిస్టరు చేయడం గూర్చి వివాదం ఉన్నది.
జైపూర్ కాలు
జైపూర్ కాలు అంగవైకల్యం కలవారికి ఒక వరప్రసాదం. ఇది రబ్బరు ఆధారిత పాలీ యూరిథేన్‌తో తయారుచేయబడిన కృత్రిమ అవయవము. మోకాలు క్రింది భాగం నుండి పాదం వరకు వివిధ పరిమాణాలలో ఈ కృత్రిమ అవయవం ఉంటుంది. ఇది ఈ తరహా కృత్రిమ అవయవాలలో అతి చవకైనది మరియు సులువుగా తయారు చేయడానికి, అమర్చుకోవడానికి అనువైనది. జైపూర్ కాలుతో ఓ వ్యక్తి నడవడం, పరిగెత్తడం, సరిగ్గా కూర్చోవడం వంటి తన రోజు వారి అవసరాలు సులువుగా చేసుకోవచ్చు. దీని పనితీరు కారణంగా ప్రపంచంలోనే ఎక్కువ వాడే ప్రాస్ధెటిక్ ఫుట్‌గా పేరుపొందింది.
జైపూర్ లోని "సవాయ్ మాన్‌సింగ్ ఆసుపత్రి"లో ఎముకల వైద్య నిపుణుడైన ప్రమోద్ కరణ్ సేథీ1969లో నిరక్ష్యరాస్యుడైన చేతివృత్తి నిపుణుడు రామచంద్ర శర్మతో కలిసి జైపూర్ ఫుట్ ను రూపొందించాడు. జైపూర్ ఫుట్ తయారుచేయక ముందు కృత్రిమ కాలు అమర్చుకోవాలంటే ఖర్చు విపరీతంగా ఉండేది. ఇటువంటి పరిస్థితులలో సేథీ రబ్బరు, చెక్క మరియు అల్యూమినియంతో దీనిని తయారుచేసి తక్కువ ధరలో సామాన్యులకు కూడా అందుబాటులోకి తెచ్చాడు. 1975 వరకు తక్కువమందికి ఈ కృత్రిమ అవయవం అమర్చినా 1975 నుండి 14.5 లక్షల మందికి ఈ కృత్రిమ కాలును ఉపయోగించారు.
1969లో ఘోర రోడ్డు ప్రమాదంలో గాయపడిన జైసల్మేర్ జిల్లా కలెక్టర్ డా|| దేవేందర్ రాజ్ మెహతా వైద్య ఖర్చులు భరించలేని పేద వికలాంగుల సహాయం కోసం భగవాన్ మహావీర్ వికలాంగ్ సహాయతా సమితి (BMVSS)ని జైపూర్ లో స్ధాపించాడు. ఈ సంస్థ తరఫున సుమారు ఒక్కొక్కటి 2500 రూపాయలు ఖరీదు చేసే జైపూర్ కాలు ఉచితంగా అమర్చబడుతున్నది. పేద కుటుంబాలు ఏ కులం, మతం, జాతీ తేడా లేకుండా వారికి ఉచితంగా ఈ సేవలను అందిస్తున్నది BMVSS. పేషెంట్‌ని దృష్టిలో పెట్టుకుని చేసే ఈ సంస్థ సేవలు, కొత్తగా కృత్రిమ అవయవాలు పెట్టుకున్న వారికి ఒకేషనల్‌ ట్రైనింగ్ కూడా ఇస్తున్నది. వారికి స్వయం ఉపాధి కల్పించే ప్రయత్నం కూడా చేస్తోంది. మారుమూల గ్రామాల్లో కూడా వెళ్లి సేవలు అందిస్తున్న BMVSS, దేశ వ్యాప్తంగా 22 సెంటర్లతో తమ కార్యకలాపాలు నిర్వహిస్తోంది. ప్రస్తుతం భగవాన్ మహావీర్ వికలాంగ్ సహాయత సమితి, వికలాంగుల కోసం ప్రత్యేకంగా సేవ చేస్తున్న సంస్థలలో ప్రపంచంలోనే అతి పెద్ద సంస్ధ.
అప్ఘనిస్తాన్ యుద్ధం తరువాత ఈ జైపూర్ కృత్రిమ కాలు ప్రపంచ ప్రఖ్యాతిగాంచినది. ఈ యుద్ధంలో సోవియట్ యూనియన్ (ప్రస్తుత రష్యా) అమర్చిన మందు పాతరల వల్ల కాళ్ళు కోల్పోయిన అనేక మందికి అంతర్జాతీయ రెడ్ క్రాస్ సంస్థ వీటిని అమర్చినది. ఆ తరువాత కార్గిల్ యుద్ధంలో కాళ్ళు కోల్పోయిన అనేక సైనికులు కూడా వీటినే అమర్చుకున్నారు. ప్రముఖ నటి సుధా చంద్రన్ కూడా జైపూర్ కాలునే అమర్చుకొని మయూరి చిత్రంలో నటించి పలువురి ప్రశంసలు అందుకొంది.
ఈ కృత్రిమ అవయవ సృష్టికర్త ప్రమోద్ కరణ్ సేథీ చేసిన సేవలకు గుర్తింపుగా 1981లో మెగ్సేసే అవార్డు, అదే సంవత్సరం భారత ప్రభుత్వం నుండి పద్మశ్రీ పురస్కారం లభించాయి. డాక్టర్|| దేవేందర్ రాజ్ మెహతాకు 2008లో భారత ప్రభుత్వం పద్మభూషణ పురస్కారంతో, 2013లో రాజస్థాన్ ప్రభుత్వం రాజస్థాన్ రత్న పురస్కారంతో సత్కరించింది.
ఇన్‌కాండిసెంట్ లైట్ బల్బు
ఇన్‌కాండిసెంట్ లైట్ బల్బు, ఇన్‌కాండిసెంట్ లాంప్ లేదా ఇన్‌కాండిసెంట్ లైట్ గ్లోబ్ అనేది విద్యుత్ ప్రవాహామును పంపించడం ద్వారా అధిక ఉష్ణోగ్రతకు వేడి అయ్యే వైర్ ఫిలమెంట్ తో మెరుస్తూ వెలుగును ఇచ్చే ఒక ఎలక్ట్రిక్ లైట్. ఈ వేడి ఫిల్మెంట్ జడ వాయువుతో నింపిన లేదా ఖాళీ చేయించిన ఒక గాజు లేదా క్వార్ట్జ్ బల్బ్ తో ఆక్సీకరణం నుండి రక్షించబడుతుంది. హాలోజెన్ దీపంలో ఫిలమెంట్ బాష్పీభవనము ఒక రసాయన ప్రక్ర్రియ ద్వారా నివారించబడుతుంది, ఇందులో లోహ ఆవిరి మళ్ళీ మళ్ళీ ఫిలమెంట్ పైకి చేరుతూ జీవిత కాలమును విస్తరిస్తుంది. ఇన్‌కాండిసెంట్ లైట్ బల్బును థామస్ ఆల్వా ఎడిసన్ కనిపెట్టాడు.
టంగ్‌స్టన్ ఫిలమెంట్ వేడి నుంచి పుట్టించే దీని వెలుగుకు ఈ బల్చు తీసుకొనే విద్యుత్ చాలా ఎక్కువ, వాడే విద్యుత్ లో 5 శాతం మాత్రమే వెలుతురుగా మారి 95 శాతం వేడి రూపంలో వృథా అవుతుంది. అయితే మసాచూసెట్స్ ఇన్‌స్టిట్యూట్ ఆఫ్ టెక్నాలజీ ఈ బల్చుకు మెరుగులు దిద్ది ఆత్యాధునిక బల్చును తయారు చేసింది. తద్వారా తక్కువ విద్యుత్ తో పనిచేసే కొత్త బల్బులు రాబోతున్నాయి.
థామస్ అల్వా ఎడిసన్ - ఇన్‌కాండిసెంట్ లైట్ బల్బు ఆవిష్కర్త
కనుమలూరు వెంకటశివయ్య
కనుమలూరు వెంకటశివయ్య ప్రముఖ సాహితీవేత్త. ఇండియన్ అడ్మినిస్ట్రేటివ్ సర్వీసస్‌లో పనిచేసి పదవీ విరమణ చేశాడు ఉద్యోగంలో భాగంగా తెలుగుగంగ ప్రాజెక్టుకు డైరెక్టరుగా పనిచేశాడు.ఇతడు సంస్కృత, ఆంధ్ర, ఆంగ్ల భాషలలో విశేషమైన కృషి చేశాడు.
ఇతడు చిత్తూరు జిల్లా, శ్రీకాళహస్తి మండలం, అప్పలాయిగుంట గ్రామానికి చెందినవాడు. ఇతని తండ్రి ఆంధ్ర పండితుడు. ఇతడు దేశ విదేశాలలో అనేక సాహితీ ప్రసంగాలు చేసాడు. కవితా సమ్మేళనాలలో పాల్గొన్నాడు. ఈయన ఆంధ్రా యూనివర్సిటీ, విశాఖపట్నం వారు 1983లో ప్రచురించిన పుస్తకం కావ్య సమీక్షలు లో జక్కన వ్రాసిన విక్రమార్క చరిత్రము పై కావ్యసమీక్ష వ్రాసాడు. భువన విజయం మొదలైన పలు సాహిత్యరూపకాలలో పాల్గొన్నాడు.
ఈయన 1933వ సంవత్సరంలో పుట్టారు.ఆంధ్రప్రదేశ్ తెలగ కాపు బలిజ సంఘం ఆధ్వర్యంలో 2012 లో ఉగాది పర్వదినం సందర్భంగా ఉగాది వేడుకలను లోయర్ ట్యాంక్‌బండ్ రోడ్డులోని సంఘం కార్యాలయంలో ఘనంగా నిర్వహించారు. తొలుత రిటైర్డ్ ఐఏఎస్ అధికారి కనమలూరి వేంకటశివయ్యచే పంచాంగ పఠనం, ఉగాది సందేశం నిర్వహించారు. తరువాత ఆయనకు కాపురత్న పురస్కారాలను ప్రదానం చేసి సత్కరించారు.
అరిందమ్ సేన్‌గుప్తా
అరిందమ్ సేన్‌గుప్తా ప్రముఖ పాత్రికేయుడు. ఆయన ప్రముఖ పత్రిక టైమ్స్ ఆఫ్ ఇండియా మేనేజింగ్ ఎడిటర్. 
ఆయన ఢిల్లీ విశ్వవిద్యాలయానికి చెందిన సెయింట్ కాలేజీలో ఎం.ఎ పూర్తి చేసినతరువాత ఢిల్లీ విశ్వవిద్యాలయంలో బోధించాడు. తరువాత జర్నలిజంలో చేరాడు. ఆయన అంతర్జాతీయ, జాతీయ రాజకీయాలు, తదితర వివిధ రంగాలపై ఆయన వ్యాసాలు రాశారు. 1982 నుండి 1984 వరకు ప్రోబ్ పత్రికలో పనిచేశారు. ఆ తర్వాత ఆయన ద పేట్రియట్, సండే అబ్జర్వర్ లో చేరారు.ఈ పత్రికలో ఆయన తొలిసారిగా బిజినెస్ వార్తలకు ప్రత్యేక పేజీని కూడా కేటాయించారు.
'ద సండే అబ్జర్వర్' అనంతరం 1988లో టైమ్స్ లో చేరి కొంతకాలం పనిచేశాక, తిరిగి సండే అబ్జర్వర్ లో చేరారు. 1991 లో ఎకనామిక్ టైమ్స్ లో, తదుపరి 2008 లో టైమ్స్ ఆఫ్ ఇండియాలో చేరారు.వివిధ హోదాలలో పనిచేసి మేనేజింగ్ ఎడిటర్ స్థాయికి చేరారు.
అరిందమ్ సేన్‌గుప్తా కేన్సర్ తో జనవరి 28 2016 న కన్నుమూశారు. ఆయన వయస్సు 61 సంవత్సరాలు.
గోరఖ్పూర్ - పూణే ఎక్స్‌ప్రెస్
పూణే - గోరఖ్పూర్ ఎక్స్‌ప్రెస్ భారతీయ రైల్వేలులో ఒక ఎక్స్‌ప్రెస్ రైలు. ఇది మహారాష్ట్ర ప్రధాన నగరం పూణే జంక్షన్ రైల్వే స్టేషను మరియు ఉత్తరప్రదేశ్ ప్రముఖ నగరం గోరఖ్పూర్ జంక్షన్ రైల్వే స్టేషను మధ్య నడుస్తుంది.
ఈ ఎక్స్‌ప్రెస్ రైలు భారతీయ రైల్వేలు లోని మధ్య రైల్వే జోన్ పరిధిలోకి వస్తుంది. రైలు నంబరు: 11038. ఈ రైలు వారానికి ఒక రోజు (శనివారం) నడుస్తుంది.
గోరఖ్పూర్ జంక్షన్ నుండి పూణే జంక్షన్ వరకు రైలు 11038 (సంఖ్య) నంబరుతో మొదలవుతుంది మరియు సమయం పట్టిక ఈ విధంగా ఉంది:
రైలు నంబరు 11038 కోచ్ కూర్పు క్రింద విధముగా ఉంటుంది: